9. การจัดการ

(1) โครงสร้างการจัดการ

โครงสร้างการจัดการของบริษัทประกอบด้วยคณะกรรมการบริษัท
และคณะกรรมการเฉพาะเรื่องเพื่อช่วย

ในการบริหารจัดการงานที่มีความสำคัญและงานต่าง ๆ ตามที่คณะกรรมการบริษัทได้มีมติ ได้แก่
คณะกรรมการตรวจสอบ คณะกรรมการบริหาร และคณะกรรมการสรรหาและพิจารณาค่าตอบแทน
ทั้งนี้ยังมีคณะอนุกรรมการ

ชุดย่อยต่าง ๆ เช่น คณะกรรมการด้านการลงทุน คณะอนุกรรมการพิจารณาการปรับอัตราค่าเช่า
และคณะอนุกรรมการบริหารโครงการพัฒนาธุรกิจอสังหาริมทรัพย์ เป็นต้น
รายละเอียดขอบเขตหน้าที่คณะกรรมการต่าง ๆ มีดังนี้

1)  คณะกรรมการบริษัท

  โดยคณะกรรมการบริษัทมีกรรมการทั้งสิ้น จำนวน 11 ท่าน ประกอบด้วย

  - กรรมการที่ไม่เป็นผู้บริหาร 10 ท่าน (เป็นกรรมการอิสระ 5 ท่าน ซึ่งเกินกว่า 1 ใน 3
  ของกรรมการทั้งคณะ)

  - กรรมการที่เป็นผู้บริหาร 1 ท่าน

รายชื่อของคณะกรรมการบริษัท

  ------ ------------------------ ----------------------- -------------------------
  ลำดับ   รายชื่อกรรมการ             ตำแหน่ง                  วันที่เข้าดำรงตำแหน่งกรรมการ

  1.     นายบันเทิง ตันติวิท           ประธานกรรมการ           14 ก.ย.32

  2.     นายศุภเดช พูนพิพัฒน์          รองประธานกรรมการ        14 ก.ย.32

  3.     ศาสตราจารย์ไพจิตร โรจนวานิช กรรมการอิสระ             6 ต.ค. 42

  4.     นางประคอง ลีละวงศ์         กรรมการอิสระ             8 เม.ย. 37

  5.     นายประชา ใจดี             กรรมการอิสระ             31 ต.ค. 50

  6.     ร้อยตำรวจโทฉัตรชัย บุญยะอนันต์ กรรมการอิสระ             9 ธ.ค.41

  7.     นางผาณิต พูนศิริวงศ์          กรรมการอิสระ             8 เม.ย.37

  8.     นายปิยะพงศ์ อาจมังกร        กรรมการ                 8 ต.ค.41

  9.     นายสุเวทย์ ธีรวชิรกุล         กรรมการ                 26 ต.ค.43
                                  และกรรมการผู้อำนวยการ     

  10.    นายหัชพงศ์ โภคัย            กรรมการ                 26 ต.ค.43

  11.    นายอติพล ตันติวิท            กรรมการ                 8 ต.ค.46
  ------ ------------------------ ----------------------- -------------------------

โดยได้จัดให้มีการประชุมเดือนละ 1 ครั้ง โดยในปี 2551/2552
คณะกรรมการบริษัทมีการประชุมรวม ทั้งสิ้น 12 ครั้ง

คุณสมบัติของกรรมการอิสระตามนโยบายการกำกับดูแลกิจการที่ดีของบริษัท เอ็ม บี เค จำกัด
(มหาชน) มีดังนี้

  (1) ถือหุ้นในแต่ละบริษัทไม่เกินร้อยละ 5 ของจำนวนหุ้นที่มีสิทธิออกเสียงทั้งหมดของบริษัท
  บริษัทย่อย บริษัทร่วม บริษัทที่เกี่ยวข้อง หรือนิติบุคคลที่อาจมีความขัดแย้ง

  (2) ไม่เป็นพนักงาน ลูกจ้าง ที่ปรึกษาที่ได้รับเงินเดือนประจำ หรือมีอำนาจควบคุมของบริษัท
  บริษัทย่อย บริษัทร่วม บริษัทที่เกี่ยวข้อง หรือนิติบุคคลที่มีความขัดแย้งกัน

  (3) ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คู่สมรส
  พี่น้อง และบุตร รวมทั้งคู่สมรสของบุตร
  กับผู้บริหารผู้ถือหุ้นรายใหญ่ผู้มีอำนาจควบคุม หรือบุคคลที่จะได้รับการเสนอชื่อเป็นผู้บริหาร หรือผู้มีอำนาจควบคุมของบริษัทหรือบริษัทย่อย

  (4) ไม่มีความสัมพันธ์ทางธุรกิจกับบริษัท บริษัทย่อย บริษัทร่วม บริษัทที่เกี่ยวข้อง หรือนิติบุคคล
  ที่อาจมีความขัดแย้ง และไม่มีลักษณะอื่นๆใดที่ทำให้ไม่สามารถให้ความเห็นอย่างเป็นอิสระในการดำเนินงานของบริษัท

ขอบเขตและอำนาจหน้าที่ของคณะกรรมการบริษัท

  1.
  คณะกรรมการบริษัทมีอำนาจหน้าที่รับผิดชอบจัดการงานทั้งปวงของบริษัทให้เป็นไปตามกฎหมายวัตถุประสงค์และข้อบังคับของบริษัทรวมทั้งมติของที่ประชุมผู้ถือหุ้น

  2. คณะกรรมการบริษัทมีอำนาจมอบหมายให้กรรมการคนใดคนหนึ่ง หรือหลายคน
  หรือบุคคลอื่นกระทำการอย่างใดอย่างหนึ่งแทนคณะกรรมการได้

  3. ชื่อและจำนวนกรรมการซึ่งมีอำนาจลงลายมือชื่อแทนบริษัท คือ

  นายสุเวทย์ ธีรวชิรกุล นายหัชพงศ์ โภคัย นายอติพล ตันติวิท กรรมการสองคนในสามคน
  ลงลายมือชื่อร่วมกันและประทับตราสำคัญของบริษัท กระทำการแทนบริษัทได้ทุกกรณี

  4. คณะกรรมการบริษัทมีอำนาจกำหนด
  และแก้ไขเปลี่ยนแปลงชื่อกรรมการซึ่งมีอำนาจลงลายมือผูกพันบริษัท

  วาระการดำรงตำแหน่งของกรรมการ

  1.
  ในการประชุมสามัญประจำปีทุกครั้งให้กรรมการหนึ่งในสามของจำนวนกรรมการทั้งหมดพ้นจากตำแหน่ง
  ถ้าจำนวนกรรมการที่จะพ้นจากตำแหน่งไม่อาจแบ่งออกเป็นสามส่วนได้ก็ให้ออกโดยจำนวนใกล้ที่สุดกับส่วนหนึ่งในสาม

  การพ้นจากตำแหน่งของกรรมการตามวรรคหนึ่งในปีแรก และปีที่สอง ให้ใช้วิธีจับฉลาก
  ส่วนในปีต่อๆ ไปให้กรรมการซึ่งอยู่ในตำแหน่งนานที่สุดเป็นผู้พ้นจากตำแหน่ง
  หากในคราวใดมีกรรมการหลายคนอยู่ในตำแหน่งมานานเท่าๆ
  กันเป็นจำนวนมากกว่าจำนวนกรรมการที่ต้องพ้นจากตำแหน่งในคราวนั้น
  ให้กรรมการดังกล่าวพ้นจากตำแหน่งโดยใช้วิธีจับฉลาก ทั้งนี้
  กรรมการซึ่งพ้นจากตำแหน่งตามวาระดังกล่าวอาจได้รับเลือกตั้งให้กลับมารับตำแหน่งอีกได้

  2. นอกจากการพ้นตำแหน่งตามวาระ กรรมการพ้นจากตำแหน่งเมื่อ

  (1) ตาย

  (2) ลาออกโดยทำเป็นหนังสือยื่นต่อบริษัท

  (3) ขาดคุณสมบัติหรือมีลักษณะต้องห้ามตามกฎหมาย

  (4)
  ที่ประชุมผู้ถือหุ้นมีมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่เข้าประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
  โดยผู้ถือหุ้นที่เข้าประชุมและมีสิทธิออกเสียง

  (5) ศาลมีคำสั่งให้ออก

  3.
  ถ้าตำแหน่งกรรมการว่างลงเพราะเหตุอื่นนอกจากถึงคราวออกตามวาระให้คณะกรรมการเลือกผู้ซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมกรรมการคราวถัดไปด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่เว้นแต่วาระของกรรมการที่ว่างลงจะเหลือน้อยกว่าสองเดือน

  4. ในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุมได้
  กรรมการที่เหลืออยู่จะทำการในนามของคณะกรรมการได้เฉพาะการจัดให้มีการประชุมผู้ถือหุ้น
  เพื่อเลือกตั้งกรรมการแทนตำแหน่งที่ว่างทั้งหมดเท่านั้น

  5. กรรมการซึ่งได้รับเลือกตั้งให้ดำรงตำแหน่งแทนตามข้อ 3 และ 4
  ให้อยู่ในตำแหน่งได้เพียงเท่าวาระที่ยังเหลืออยู่ของกรรมการที่ตนแทนเท่านั้น

2) คณะกรรมการบริหาร

รายชื่อและตำแหน่งของคณะกรรมการบริหารและเลขานุการคณะกรรมการบริหาร

  ------- -------------------------------- -------------------------------
  ลำดับ    รายชื่อกรรมการ                     ตำแหน่ง

  1.      นายบันเทิง ตันติวิท                   ประธานกรรมการบริหาร

  2.      นายศุภเดช พูนพิพัฒน์                  รองประธานกรรมการบริหาร

  3.      นายปิยะพงศ์ อาจมังกร                กรรมการบริหาร

  4.      นายสุเวทย์ ธีรวชิรกุล                 กรรมการบริหาร

  5.      นางสาวดารารัตน์ หอมรสสุคนธ์          เลขานุการคณะกรรมการบริหาร
  ------- -------------------------------- -------------------------------

โดยได้จัดให้มีการประชุมเดือนละ 1 ครั้ง โดยในปี 2551/2552 คณะกรรมการบริหารมีการประชุม
รวมทั้งสิ้น 12 ครั้ง

ขอบเขตการปฏิบัติหน้าที่ของคณะกรรมการบริหาร

กำกับดูแลการบริหารจัดการให้เป็นไปตามนโยบายของคณะกรรมการบริษัท

หน้าที่และความรับผิดชอบของคณะกรรมการบริหาร

  1. พิจารณาเบื้องต้นเกี่ยวกับนโยบาย
  กลยุทธ์การบริหารจัดการในการดำเนินธุรกิจของบริษัทและบริษัทในเครือ
  เพื่อนำเสนอต่อคณะกรรมการบริษัท

  2.
  กำกับดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

  3. พิจารณาอนุมัติการบริหารสภาพคล่องในการลงทุนในตราสารหนี้ ระดับไม่ต่ำกว่า
  INVESTMENT GRADE (ระดับ BBB+ ขึ้นไป) ในวงเงินไม่เกิน 200 ล้านบาท ต่อรายการ ทั้งนี้
  ให้รายงานคณะกรรมการบริษัทเพื่อทราบ เมื่อมีการอนุมัติรายการ

  4. พิจารณาอนุมัติรายจ่ายลงทุนและค่าใช้จ่ายต่างๆ นอกเหนืองบประมาณ ในวงเงินไม่เกิน 20
  ล้านบาท ต่อการพิจารณาใน 1 รอบการประชุมคณะกรรมการบริหาร ทั้งนี้
  ให้รายงานคณะกรรมการบริษัทเพื่อทราบเมื่อมีการอนุมัติรายการ

  5. การบริหารความเสี่ยงของกิจกรรมทางการเงินหรือการลงทุนในโครงการต่างๆ ของบริษัท
  และบริษัทในเครือ
  โดยการกำหนดนโยบายการบริหารความเสี่ยงรวมถึงการติดตามและประเมินผล
  เพื่อเสนอต่อคณะกรรมการบริษัท

  6. พิจารณาความเหมาะสมของแผนธุรกิจและงบประมาณประจำปี
  ก่อนนำเสนอขออนุมัติต่อคณะกรรมการบริษัท

  7. พิจารณาเกี่ยวกับโครงสร้างบริษัท (Organization Chart) อำนาจดำเนินการ
  โครงสร้างเงินเดือน
  และผลตอบแทนประจำปีของพนักงานและผู้บริหารก่อนนำเสนอขออนุมัติต่อคณะกรรมการบริษัท

  8.
  ดูแลการบริหารจัดการให้เป็นไปตามข้อกำหนดของกฎหมายและไม่เกิดความขัดแย้งทางผลประโยชน์

  9. ควบคุมดูแลการบริหารจัดการของคณะอนุกรรมการชุดต่างๆ

  10. ภารกิจอื่นๆ ตามที่คณะกรรมการบริษัทมอบหมาย

วาระการดำรงตำแหน่งของคณะกรรมการบริหาร

ประธานกรรมการบริหาร รองประธานกรรมการบริหาร และกรรมการบริหาร
ดำรงตำแหน่งตามวาระการดำรงตำแหน่งกรรมการบริษัท

3) คณะกรรมการตรวจสอบ

คณะกรรมการบริษัทได้อนุมัติให้มีการจัดตั้งคณะกรรมการตรวจสอบ ตั้งแต่วันที่ 4 กุมภาพันธ์ 2542
ประกอบด้วยกรรมการ จำนวน 3 ท่าน โดยทุกท่านเป็นกรรมการอิสระ และมี 2
ท่านมีความรู้และประสบการณ์เพียงพอในการทำหน้าที่สอบทานงบการเงิน
ซึ่งเป็นไปตามคุณสมบัติที่กฎหมายหลักทรัพย์และตลาดหลักทรัพย์กำหนด
โดยคณะกรรมการตรวจสอบชุดปัจจุบัน ประกอบด้วย

รายชื่อและตำแหน่งของคณะกรรมการตรวจสอบและเลขานุการคณะกรรมการตรวจสอบ 

+----+--------------------+---------------------+---------------------+
| ลำ | รายชื่อกรรมการ       | ตำแหน่ง              | หมายเหตุ             |
| ดับ |                    |                     |                     |
+----+--------------------+---------------------+---------------------+
| 1. | ศาสตราจารย์ไพจิตร    | ป                   | ก                   |
|    | โรจนวานิช           | ระธานกรรมการตรวจสอบ | รรมการอิสระและมีความรู้ |
|    |                    |                     |                     |
|    |                    |                     | ประสบ               |
|    |                    |                     | การณ์ด้านบัญชีและการเงิน |
+----+--------------------+---------------------+---------------------+
| 2. | นางประคอง ลีละวงศ์   | กรรมการตรวจสอบ      | ก                   |
|    |                    |                     | รรมการอิสระและมีความรู้ |
|    |                    |                     |                     |
|    |                    |                     | ประสบ               |
|    |                    |                     | การณ์ด้านบัญชีและการเงิน |
+----+--------------------+---------------------+---------------------+
| 3. | นายประชา ใจดี       | กรรมการตรวจสอบ      | กรรมการอิสระและมีควา  |
|    |                    |                     | มรู้ประสบการด้านกฎหมาย |
+----+--------------------+---------------------+---------------------+
| 4. | นางสาวยุพาพรรณ์      | เลขานุก              |                     |
|    | ปริตรานันท์           | ารคณะกรรมการตรวจสอบ |                     |
+----+--------------------+---------------------+---------------------+

คณะกรรมการตรวจสอบมีการประชุมเป็นประจำอย่างน้อยเดือนละ 1 ครั้ง
และมีการรายงานต่อคณะกรรมการบริษัท
นอกจากนี้ยังร่วมประชุมกับผู้สอบบัญชีภายนอกและฝ่ายจัดการในการสอบทานงบการเงินเป็นประจำทุกปี
โดยในปี 2551/2552 คณะกรรมการตรวจสอบมีการประชุมรวมทั้งสิ้น 18 ครั้ง

ขอบเขตการปฏิบัติหน้าที่ของคณะกรรมการตรวจสอบ

ให้คณะกรรมการตรวจสอบปฏิบัติหน้าที่ให้เป็นไปตามขอบเขต
และวัตถุประสงค์ตามที่คณะกรรมการบริษัทกำหนด

หน้าที่และความรับผิดชอบของคณะกรรมการตรวจสอบ

  1. สอบทานให้บริษัทมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิผล

  2. สอบทานให้บริษัทมีการรายงานทางการเงินอย่างถูกต้องและเพียงพอ

  3. พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

  4. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ

  ตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  5. ดูแลให้ฝ่ายจัดการมีการแก้ไขข้อบกพร่องที่ตรวจสอบพบ
  และเร่งรัดให้หน่วยงานที่เกี่ยวข้องแก้ไขข้อบกพร่องนั้น

  6. สอบทานหลักฐานการไต่สวนภายในเมื่อมีข้อสงสัยว่ามีการทุจริต
  หรือมีความบกพร่องสำคัญในระบบการควบคุมภายใน
  และนำเสนอคณะกรรมการบริษัทพิจารณาต่อไป

  7. สั่งการ และสอบทานหลักฐาน หากมีข้อสงสัยว่าอาจมีการฝ่าฝืนกฎหมาย หรือข้อกำหนดใดๆ
  ของตลาดหลักทรัพย์ฯ ซึ่งมีหรืออาจมีผลกระทบต่อฐานะการเงิน
  และผลการดำเนินงานของบริษัทอย่างมีนัยสำคัญ

  8. เสนอแนะให้ผู้สอบบัญชีภายนอกสอบทาน หรือตรวจสอบรายการที่เห็นว่าจำเป็น
  และเป็นเรื่องสำคัญในระหว่างการตรวจสอบบัญชีของบริษัทได้

  9. พิจารณาทบทวนแผนการตรวจสอบประจำปีของบริษัท ร่วมกับสายตรวจสอบภายใน

  10. มีส่วนร่วมในการแต่งตั้ง โยกย้าย ถอดถอนหัวหน้าสายตรวจสอบภายใน

  11. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัท
  ซึ่งรายงานดังกล่าวลงนามโดยประธานกรรมการตรวจสอบ

  12. ภารกิจอื่น ๆ ตามที่คณะกรรมการบริษัทมอบหมาย

  13. หน้าที่และความรับผิดชอบตามที่ตลาดหลักทรัพย์ฯ กำหนด

  14.
  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

วาระการดำรงตำแหน่งของคณะกรรมการตรวจสอบ

ประธานกรรมการตรวจสอบและกรรมการตรวจสอบดำรงตำแหน่งตามวาระการดำรงตำแหน่งของกรรมการบริษัท

4) คณะกรรมการสรรหาและพิจารณาค่าตอบแทน

  รายชื่อและตำแหน่งของคณะกรรมการสรรหาและพิจารณาค่าตอบแทนและเลขานุการคณะกรรมการสรรหาและพิจารณาค่าตอบแทน

  ------ --------------------- ------------------------------------------ -------------
  ลำดับ   รายชื่อกรรมการ          ตำแหน่ง                                     หมายเหตุ

  1.     ร้อยตำรวจโทฉัตรชัย       ประธานกรรมการสรรหาและพิจารณาค่าตอบแทน        กรรมการอิสระ
         บุญยะอนันต์                                                         

  2.     นายศุภเดช พูนพิพัฒน์       กรรมการสรรหาและพิจารณาค่าตอบแทน              

  3.     นางผาณิต พูนศิริวงศ์       กรรมการสรรหาและพิจารณาค่าตอบแทน              กรรมการอิสระ

  4.     นายสุเวทย์ ธีรวชิรกุล      เลขานุการคณะกรรมการสรรหาและพิจารณาค่าตอบแทน   
  ------ --------------------- ------------------------------------------ -------------

โดยในปี 2551/2552 คณะกรรมการสรรหาและพิจารณาค่าตอบแทนมีการประชุมรวมทั้งสิ้น 1 ครั้ง

ขอบเขตการปฏิบัติหน้าที่ของคณะกรรมการสรรหาและพิจารณาค่าตอบแทน

สรรหาและกำหนดค่าตอบแทนสำหรับตำแหน่งกรรมการ และกรรมการผู้อำนวยการ

หน้าที่และความรับผิดชอบของคณะกรรมการสรรหาและพิจารณาค่าตอบแทน

  1. สรรหาผู้ที่เห็นสมควรดำรงตำแหน่งกรรมการบริษัท
  และนำเสนอคณะกรรมการบริษัทเพื่อพิจารณาอนุมัติหรือนำเสนอที่ประชุมผู้ถือหุ้นแล้วแต่กรณี

  2.
  สรรหาและพิจารณาค่าตอบแทนของผู้ที่เห็นสมควรดำรงตำแหน่งกรรมการผู้อำนวยการโดยพิจารณาจากหน้าที่ความรับผิดชอบ
  สถานะทางการเงินของบริษัท
  และระดับอัตราค่าตอบแทนซึ่งเปรียบเทียบได้กับเกณฑ์มาตรฐานอุตสาหกรรมและนำเสนอคณะกรรมการบริษัทเพื่อพิจารณา

  3. พิจารณาผลการปฏิบัติงานของกรรมการผู้อำนวยการในแต่ละปี
  เพื่อนำเสนอขออนุมัติปรับอัตราเงินเดือนหรือผลประโยชน์อื่นใดจากคณะกรรมการบริษัท

  4. ภารกิจอื่นๆ ตามที่คณะกรรมการบริษัทมอบหมาย

5) เลขานุการบริษัท

บริษัทได้แต่งตั้ง นางสาวดารารัตน์ หอมรสสุคนธ์ ทำหน้าที่เลขานุการบริษัท ของ MBK

ตามข้อกำหนดของ พระราชบัญญัติหลักทรัพย์และตลาดหลักทรัพย์
และหลักการกำกับดูแลกิจการที่ดีของบริษัทจดทะเบียนในหมวดความรับผิดชอบของคณะกรรมการ
โดยมีภาระหน้าที่จัดการประชุมและจัดทำและเก็บรักษาเอกสาร ได้แก่ ทะเบียนกรรมการ
หนังสือนัดประชุมคณะกรรมการ รายงานการประชุมคณะกรรมการ รายงานประจำปีของบริษัท
หนังสือนัดประชุมผู้ถือหุ้น รายงานการประชุมผู้ถือหุ้น และ

รายงานการมีส่วนได้เสียของกรรมการ/ผู้บริหาร รวมทั้งให้คำแนะข้อมูล/กฎเกณฑ์ต่าง ๆ
ที่คณะกรรมการต้องทราบและปฏิบัติ และรวมทั้งดูแลกิจกรรมต่างๆ ของคณะกรรมการ
เพื่อให้กรรมการสามารถปฏิบัติหน้าที่ได้อย่างมีประสิทธิภาพและประสิทธิผล
และก่อให้เกิดประโยชน์สูงสุดต่อบริษัท

6) ผู้บริหารระดับสูง

  ------ -------------------------- -----------------------------------------
  ลำดับ   รายชื่อผู้บริหาร                ตำแหน่ง

  1.     นายสุเวทย์ ธีรวชิรกุล           กรรมการผู้อำนวยการ

  2.     นายพงษ์ศักดิ์ ศัพทเสน           รองกรรมการผู้อำนวยการสำนักกรรมการผู้อำนวยการ

  3.     นายกมล รมเยศ               รองกรรมการผู้อำนวยการสายกฎหมาย

  4.     นายเกษมสุข จงมั่นคง           รองกรรมการผู้อำนวยการสายการเงินและบริหาร

  5.     นายศักดิ์ชัย เก่งกิจโกศล         รองกรรมการผู้อำนวยการสายปฏิบัติการ

  6.     นางสาวยุพาพรรณ์ ปริตรานันท์     รองกรรมการผู้อำนวยการสายตรวจสอบภายใน

  7.     นายสมบูรณ์ วงศ์รัศมี            ผู้ช่วยกรรมการผู้อำนวยการสายพัฒนาธุรกิจ

  8.     นายวินัย ศรีชอบธรรม           ผู้ช่วยกรรมการผู้อำนวยการสายการตลาด
  ------ -------------------------- -----------------------------------------

(2) การสรรหากรรมการและผู้บริหาร

บริษัทมีวิธีการในการคัดเลือกบุคคลที่ได้แต่งตั้งหรือจะแต่งตั้งเป็นกรรมการบริษัท
โดยผ่านคณะกรรมการสรรหาฯ
ในคณะกรรมการจะมีกรรมการที่มาจากผู้ถือหุ้นรายใหญ่แต่ละกลุ่มเป็นจำนวนรวมห้าท่าน
ซึ่งในการแต่งตั้งกรรมการบริษัทนั้นผู้ถือหุ้นรายย่อยมีสิทธิในการแต่งตั้งกรรมการ
โดยบริษัทได้กำหนดวิธีการในการแต่งตั้งกรรมการไว้ในข้อบังคับดังนี้

  1. กรรมการของบริษัทจะมีจำนวนเท่าใดให้เป็นไปตามที่ที่ประชุมผู้ถือหุ้นกำหนด
  แต่ต้องไม่น้อยกว่าห้าท่าน กรรมการจะถือหุ้นของบริษัทหรือไม่ก็ได้
  แต่กรรมการไม่น้อยกว่ากึ่งหนึ่งของจำนวนกรรมการทั้งหมดต้องเป็นผู้มีถิ่นฐานอยู่ในราชอาณาจักร

  2. การเลือกตั้งกรรมการของบริษัท ให้กระทำโดยที่ประชุมผู้ถือหุ้น ทั้งนี้ตามหลักเกณฑ์
  และวิธีการดังต่อไปนี้

  2.1 ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2.2
  ในการเลือกตั้งกรรมการอาจใช้วิธีการออกเสียงลงคะแนนเลือกกรรมการเป็นรายบุคคลคราวละคนหรือคราวละหลายคน
  หรือด้วยวิธีการอื่นใดก็ได้ตามแต่ที่ประชุมผู้ถือหุ้นจะเห็นสมควร
  แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม 2.1
  ทั้งหมดจะแบ่งคะแนนเสียงแก่คนใดมากน้อยเพียงใดไม่ได้

  2.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  ให้ประธานที่ประชุมเป็นผู้ออกเสียงชี้ขาด

(3) ข้อมูลเพิ่มเติมที่เกี่ยวข้องกับคณะกรรมการและผู้บริหารของบริษัท มีดังนี้

ในปี 2551/25552
ไม่ปรากฏว่ากรรมการและผู้บริหารของบริษัทมีประวัติการทำความผิดตามกฎหมายเกี่ยวกับ

  1) การถูกพิพากษาว่ากระทำผิดทางอาญา ยกเว้นที่เป็นความผิดอันเกิดจากการฝ่าฝืนกฎจราจร
  ความผิดลหุโทษ หรือความผิดในทำนองเดียวกัน

  2) การถูกพิพากษาให้เป็นบุคคลล้มละลาย หรือถูกพิทักษ์ทรัพย์

  3) การเป็นผู้บริหาร หรือผู้มีอำนาจควบคุมในบริษัท
  หรือห้างหุ้นส่วนที่ถูกพิพากษาให้เป็นบุคคลล้มละลาย หรือถูกพิทักษ์ทรัพย์

นอกจากนี้ บริษัทได้มีการแต่งตั้งผู้บริหารจากหน่วยงานต่าง ๆ
ทำหน้าที่ในการพิจารณาและจัดการในเรื่องเฉพาะภายในบริษัทให้เป็นไปด้วยความถูกต้อง เหมาะสม
มีประสิทธิภาพและประสิทธิผลสูงสุดต่อบริษัท โดยแบ่งเป็นคณะทำงานเฉพาะเรื่องชุดต่าง ๆ ดังนี้

  1. คณะกรรมการบริหารความเสี่ยง

  2. คณะกรรมการมาตรฐานระบบบริหารคุณภาพ

  3. คณะกรรมการพัฒนาการให้บริการของศูนย์การค้า

  4. คณะกรรมการบริหารแผนกลยุทธ์ และดัชนีชี้วัดความสำเร็จ

  5. คณะกรรมการเสริมสร้างเอกลักษณ์

  6. คณะกรรมการพัฒนาการจัดการความรู้

  7. คณะกรรมการพัฒนาขีดความสามารถ

  8. คณะกรรมการพัฒนาวัฒนธรรมองค์กร

  9. คณะกรรมการป้องปรามร้านค้าที่ทำให้ศูนย์การค้าเสียหาย

  10. คณะกรรมการความปลอดภัย อาชีวอนามัย

  11. คณะกรรมการสวัสดิการในสถานประกอบกิจการ

  12. คณะกรรมการข้อเสนอแนะ

  13. คณะกรรมการพัฒนาระบบสารสนเทศและคณะทำงานพัฒนาระบบงาน

  14. คณะกรรมการความปลอดภัย อาชีวอนามัย และสภาพแวดล้อมในการทำงานของ
  สถานประกอบการ

  15. คณะกรรมการสวัสดิการในสถานประกอบกิจการ

  16. คณะทำงานส่งเสริมกิจกรรม 5 ส.

  (4) ค่าตอบแทนกรรมการและผู้บริหารระดับสูง

4.1 ค่าตอบแทนกรรมการ (1 กรกฎาคม 2551-30 มิถุนายน 2552)

ค่าตอบแทนของคณะกรรมการ

+---------+-----+------+------+-------+------+---------+------+------+
| รายชื่อ   |     | เบ   | เบี้ยป |       |      |         | บำ   | รวมค |
|         |     | ี้ยกรร | ระชุม |       |      |         | เหน็จ | ่าตอบ |
|         |     | มการ | (    |       |      |         | กรรม | แทน( |
|         |     | (    | บาท) |       |      |         | การ( | บาท) |
|         |     | บาท) |      |       |      |         | บาท) |      |
+---------+-----+------+------+-------+------+---------+------+------+
|         |     |      | กรร  | กรรม  | กรรม | กรรมก   |      |      |
|         |     |      | มการ | การตร | การบ | ารสรรหา |      |      |
|         |     |      | บริษัท | วจสอบ | ริหาร |         |      |      |
|         |     |      |      |       |      | และ     |      |      |
|         |     |      |      |       |      | พิจารณาค |      |      |
|         |     |      |      |       |      | ่าตอบแทน |      |      |
+---------+-----+------+------+-------+------+---------+------+------+
|   1.    | ตัน  | 420  | 420  |       | 720  |         | 1,1  | 2,7  |
|   น     | ติวิท | ,000 | ,000 |       | ,000 |         | 75,8 | 35,8 |
| ายบันเทิง |     |      |      |       |      |         | 69.7 | 69.7 |
+---------+-----+------+------+-------+------+---------+------+------+
|   2.    | พูนพ | 240  | 240  |       | 420  | 20,000  | 88   | 1,80 |
|   น     | ิพัฒน์ | ,000 | ,000 |       | ,000 |         | 1,90 | 1,90 |
| ายศุภเดช |     |      |      |       |      |         | 2.29 | 2.29 |
+---------+-----+------+------+-------+------+---------+------+------+
|   3.    | โร  | 180  | 180  | 63    |      |         | 58   | 1,56 |
|   ศ     | จนว | ,000 | ,000 | 0,000 |      |         | 7,93 | 2,93 |
| าสตราจา | านิช |      |      |       |      |         | 4.86 | 4.86 |
| รย์ไพจิตร |     |      |      |       |      |         |      |      |
+---------+-----+------+------+-------+------+---------+------+------+
|   4.    | ลีละ | 180  | 180  | 28    |      |         | 58   | 1,21 |
|   นา    | วงศ์ | ,000 | ,000 | 0,000 |      |         | 7,93 | 2,93 |
| งประคอง |     |      |      |       |      |         | 4.86 | 4.86 |
+---------+-----+------+------+-------+------+---------+------+------+
|   5.    | ใจดี | 180  | 180  | 28    |      |         | 39   | 1,03 |
|   น     |     | ,000 | ,000 | 0,000 |      |         | 1,95 | 1,95 |
| ายประชา |     |      |      |       |      |         | 6.57 | 6.57 |
+---------+-----+------+------+-------+------+---------+------+------+
|   6.    | บุญ  | 180  | 135  |       |      | 45,000  | 58   | 94   |
|   ร     | ยะอ | ,000 | ,000 |       |      |         | 7,93 | 7,93 |
| ้อยตำรวจ | นันต์ |      |      |       |      |         | 4.86 | 4.86 |
| โทฉัตรชัย |     |      |      |       |      |         |      |      |
+---------+-----+------+------+-------+------+---------+------+------+
|   7.    | พ   | 180  | 180  |       |      | 20,000  | 58   | 96   |
|         | ูนศิร | ,000 | ,000 |       |      |         | 7,93 | 7,93 |
| นางผาณิต | ิวงศ์ |      |      |       |      |         | 4.86 | 4.86 |
+---------+-----+------+------+-------+------+---------+------+------+
|   8.    | อ   | 180  | 180  |       | 200  |         | 58   | 1,13 |
|   นา    | าจม | ,000 | ,000 |       | ,000 |         | 7,93 | 2,93 |
| ยปิยะพงศ์ | ังกร |      |      |       |      |         | 4.86 | 4.86 |
+---------+-----+------+------+-------+------+---------+------+------+
|   9.    | ธ   | 180  | 165  |       |      |         | 58   | 94   |
|   น     | ีรวช | ,000 | ,000 |       |      |         | 7,93 | 7,93 |
| ายสุเวทย์ | ิรกุล |      |      |       |      |         | 4.86 | 4.86 |
+---------+-----+------+------+-------+------+---------+------+------+
| 10.     | โ   | 180  | 180  |       |      |         | 58   | 94   |
| น       | ภคัย | ,000 | ,000 |       |      |         | 7,93 | 7,93 |
| ายหัชพงศ์ |     |      |      |       |      |         | 4.86 | 4.86 |
+---------+-----+------+------+-------+------+---------+------+------+
| 11.     | ตัน  | 180  | 180  |       |      |         | 58   | 94   |
| นายอติพล | ติวิท | ,000 | ,000 |       |      |         | 7,93 | 7,93 |
|         |     |      |      |       |      |         | 4.86 | 4.86 |
+---------+-----+------+------+-------+------+---------+------+------+
| รวม     |     | 2    | 2    | 1,19  | 1    | 85,000  | 7,15 | 1    |
|         |     | ,250 | ,220 | 0,000 | ,340 |         | 3,20 | 4,23 |
|         |     | ,000 | ,000 |       | ,000 |         | 7.44 | 8,20 |
|         |     |      |      |       |      |         |      | 7.44 |
+---------+-----+------+------+-------+------+---------+------+------+

สรุปเปรียบเทียบค่าตอบแทนกรรมการปี 2549/2550 – 2551/2552

  --------------- --------- --------------- --------- --------------- --------- ---------------
  ค่าตอบแทน        1 กรกฎาคม                 1 กรกฎาคม                 1 กรกฎาคม 
                  2549 ถึง                   2550 ถึง                   2551 ถึง   
                  30 มิถุนายน                 30 มิถุนายน                 30 มิถุนายน 
                  2550                      2551                      2552      

                  จำนวน     จำนวนเงิน (บาท)  จำนวน     จำนวนเงิน (บาท)  จำนวน     จำนวนเงิน (บาท)
                  (คน)                      (คน)                      (คน)      

  เงินเบี้ยประชุม     13        4,520,000       13        6,095,000       13        7,085,000

  บำเหน็จกรรมการ   13        6,602,018.50    13        6,568,334.49    13        7,153,207.44

  รวม                       11,122,018.50             12,633,334.49             14,238,207.44
  --------------- --------- --------------- --------- --------------- --------- ---------------

4.2 ค่าตอบแทนอื่นๆ

  -ไม่มี-

4.3 ค่าตอบแทนผู้บริหารระดับสูง (1 กรกฎาคม 2551-30 มิถุนายน 2552)

ค่าตอบแทนของผู้บริหารระดับสูง

  ------------------------- ------------------- --------------------------
  ผู้บริหารระดับสูง              จำนวน (คน)          จำนวนเงิน (บาท)

  ผู้บริหารระดับสูง              8                   30,231,660
  ------------------------- ------------------- --------------------------

สรุปเปรียบเทียบค่าตอบแทนผู้บริหารระดับสูง ปี 2549/2550 – 2551/2552

+-----------+------+-----------+-------+----------+------+-----------+
| ค่าตอบแทน  | 1    |           | 1     |          | 1    |           |
|           | กรก  |           | กร    |          | กรก  |           |
|           | ฎาคม |           | กฎาคม |          | ฎาคม |           |
|           | 2549 |           | 2550  |          | 2551 |           |
|           | ถึง   |           | ถึง 30 |          | ถึง   |           |
|           | 30   |           | ม     |          | 30   |           |
|           | มิถ   |           | ิถุนายน |          | มิถ   |           |
|           | ุนายน |           | 2551  |          | ุนายน |           |
|           | 2550 |           |       |          | 2552 |           |
+-----------+------+-----------+-------+----------+------+-----------+
|           | จ    | จำนวนเงิน  | จำนวน | จำนวนเงิน | จ    | จำนวนเงิน  |
|           | ำนวน |           | (คน)  |          | ำนวน |           |
|           | (คน) | (ล้านบาท)  |       | (ล้านบาท) | (คน) | (ล้านบาท)  |
+-----------+------+-----------+-------+----------+------+-----------+
| ผลตอบแทน  | 8    | 27.26     | 8     | 29.37    | 8    | 30.23     |
|           |      |           |       |          |      |           |
| (เงินเดือ   |      |           |       |          |      |           |
| นรวมโบนัส) |      |           |       |          |      |           |
+-----------+------+-----------+-------+----------+------+-----------+

(5) การกำกับดูแลกิจการ

คณะกรรมการบริษัทได้ให้ความสำคัญที่มุ่งมั่นดำเนินธุรกิจ และบริหารจัดการให้เป็นไปอย่างถูกต้อง
โปร่งใส ยุติธรรมและตรวจสอบได้มาตลอดเวลา ภายใต้หลักการกำกับดูแลกิจการที่ดี
โดยนำหลักเกณฑ์

การกำกับดูแลกิจการที่ดี
และระเบียบปฏิบัติของคณะกรรมการกำกับหลักทรัพย์และตลาดหลักทรัพย์มาใช้เป็นแนวทางในการดำเนินการ
เพื่อเสริมสร้างองค์กรให้มีระบบการบริหารงานที่มีประสิทธิภาพ
และเป็นพื้นฐานของการเติบโตทางธุรกิจอย่างยั่งยืน

ปี 2546
คณะกรรมการบริษัทได้มีการกำหนดนโยบายการกำกับดูแลกิจการที่ดีขึ้นซึ่งสอดคล้องกับหลักเกณฑ์การกำกับดูแลกิจการที่ดี
15 ข้อ ตามระเบียบปฏิบัติของตลาดหลักทรัพย์แห่งประเทศไทย
รวมทั้งได้จัดทำคู่มือจริยธรรมและจรรยาบรรณของกรรมการ ผู้บริหาร และของพนักงาน
อย่างเป็นลายลักษณ์อักษรโดยประกาศให้ผู้บริหาร พนักงานทุกคนของบริษัท ทราบและยึดถือปฏิบัติ

ปี 2552 คณะกรรมการบริษัทได้พิจารณาทบทวน นโยบายการกำกับดูแลกิจการที่ดี
คู่มือจริยธรรมธุรกิจ จรรยาบรรณของกรรมการ ผู้บริหาร และของพนักงาน
โดยปรับปรุงเพิ่มเติมให้มีความสมบูรณ์ ชัดเจน
และสอดคล้องกับหลักการกำกับดูแลกิจการที่ดีสำหรับบริษัทจดทะเบียน ของตลาดหลักทรัพย์ฯ

ทั้ง 5 หมวด ประกอบด้วย

1. สิทธิของผู้ถือหุ้น

2. การปฏิบัติต่อผู้ถือหุ้นอย่างเท่าเทียมกัน

3. การคำนึงถึงบทบาทของผู้มีส่วนได้ส่วนเสีย

4. การเปิดเผยข้อมูลและความโปร่งใส

5. ความรับผิดชอบของคณะกรรมการ

โดยนโยบายการกำกับดูแลกิจการที่ดีของบริษัท เอ็ม บี เค จำกัด (มหาชน)
ครอบคลุมการประพฤติปฏิบัติดังนี้

  1) องค์ประกอบและความรับผิดชอบของคณะกรรมการบริษัท ซึ่งประกอบด้วย
  โครงสร้างคณะกรรมการ คณะกรรมการเฉพาะเรื่องต่างๆ
  การแบ่งแยกหน้าที่ระหว่างคณะกรรมการบริษัทกับฝ่ายจัดการ ภาวะผู้นำและวิสัยทัศน์
  การอบรมและพัฒนาความรู้กรรมการ แผน

  สืบทอดตำแหน่ง ค่าตอบแทนกรรมการและผู้บริหารระดับสูง
  และการประเมินตนเองของคณะกรรมการ

2) สิทธิและความเท่าเทียมกันของผู้ถือหุ้น รวมทั้งนโยบายการจ่ายปันผล

  3) สิทธิของผู้มีส่วนได้เสียของบริษัท ซึ่งประกอบด้วย ด้านลูกค้า ด้านคู่ค้า คู่แข่ง และเจ้าหนี้

  ด้านพนักงาน และด้านสังคม ชุมชน และสิ่งแวดล้อม

  4) การเปิดเผยข้อมูลและความโปร่งใส ความสัมพันธ์กับผู้ลงทุน

5) การควบคุมภายในและการบริหารความเสี่ยง

6)  จริยธรรมทางธุรกิจ

7)  ความขัดแย้งของผลประโยชน์ โดยครอบคลุมในเรื่อง การดูแลการใช้ข้อมูลภายในของบริษัท

ปัจจุบันอยู่ระหว่างการจัดพิมพ์เป็นคู่มือเพื่อส่งมอบให้กรรมการ
ผู้บริหารและพนักงานทุกคนรับทราบและถือปฏิบัติภายในสิ้นปี 2552 ต่อไป

นอกจากนี้ยังให้ข้อมูล ความรู้
และข่าวสารต่างๆในเรื่องการกำกับดูแลกิจการให้กับผู้บริหารและพนักงานอย่างต่อเนื่องผ่านทางระบบ
Intranet ของบริษัท และเมื่อบริษัทได้มีการขยายการลงทุนไปในธุรกิจแขนงต่างๆ
บริษัทก็ได้นำนโยบายการกำกับดูแลกิจการที่ดีไปใช้กับการดำเนินธุรกิจของกิจการบริษัทในเครือด้วย
เนื่องจากคณะกรรมการบริษัทมีความตั้งใจที่จะให้การดำเนินธุรกิจทั้งปวงของบริษัทเป็นไปอย่างถูกต้อง
โปร่งใส ยุติธรรม อันจะช่วยสร้างความเชื่อมั่นให้แก่ผู้ที่เกี่ยวข้อง
ไม่ว่าจะเป็นผู้ถือหุ้นหรือผู้มีส่วนได้เสียกลุ่มต่างๆของบริษัท
และเป็นการสนับสนุนการเพิ่มมูลค่าให้กับบริษัทในระยะยาว

โดยสรุปสาระสำคัญการดำเนินการด้านการกำกับดูแลกิจการได้ ดังนี้

  1. สิทธิของผู้ถือหุ้น

บริษัทตระหนักว่าผู้ถือหุ้นทุกรายเป็นเจ้าของบริษัท
และให้ความสำคัญต่อผู้ถือหุ้นในการรักษาสิทธิพื้นฐานที่ผู้ถือหุ้นพึงได้รับตามที่กฎหมายกำหนด
และสิทธิอื่นๆอย่างเหมาะสม โดยได้กำหนดเป็นนโยบายตามหลักการกำกับดูแลกิจการที่ดีดังนี้

  1.1 การส่งหนังสือเชิญประชุมล่วงหน้า

บริษัทได้จัดส่งเอกสารเชิญประชุมพร้อมเอกสารประกอบต่างๆอย่างเพียงพอทั้งฉบับภาษาไทย
และภาษาอังกฤษ
เพื่อให้ผู้ถือหุ้นสามารถใช้เป็นข้อมูลประกอบการตัดสินใจในการลงมติออกเสียงในเรื่องต่างๆ เช่น
วาระการประชุมโดยมีการระบุวัตถุประสงค์และความเห็นของคณะกรรมการบริษัทในแต่ละวาระอย่างชัดเจน
ในหนังสือเชิญประชุมรายงาน ผลการดำเนินงานประจำปี งบการเงิน เอกสารประกอบต่างๆ
และหนังสือมอบฉันทะ
ให้แก่ผู้ถือหุ้นทุกรายตามรายชื่อที่ปรากฏในสมุดทะเบียนผู้ถือหุ้นเป็นการล่วงหน้าประมาณ 14 วัน
และผ่านทางเว็บไซต์ ของบริษัทล่วงหน้า 30 วัน เพื่อให้ผู้ถือหุ้นได้ศึกษาข้อมูลต่างๆก่อนวันประชุม

โดยบริษัทได้จัดสถานที่ กำหนด วัน เวลา ที่เหมาะสม
เพื่อให้ผู้ถือหุ้นสามารถเข้าร่วมการประชุมได้อย่างสะดวก
โดยหากผู้ถือหุ้นท่านใดไม่สะดวกในการเข้าประชุม
บริษัทก็ได้มีการจัดทำหนังสือมอบฉันทะโดยผู้ถือหุ้นสามารถมอบหมายให้ตัวแทนของผู้ถือหุ้นเข้าร่วมประชุมแทนได้
หรือสามารถเลือกว่าจะมอบหมายให้กรรมการอิสระของบริษัทซึ่งกำหนดไว้ 2 ท่าน
ให้ผู้ถือหุ้นสามารถเลือกเป็นตัวแทนเข้าร่วมประชุม โดยผู้ถือหุ้นสามารถออกเสียงหนึ่งหุ้น
ต่อหนึ่งเสียงเพื่อลงมติในวาระต่าง ๆ

  1.2 การจัดประชุมผู้ถือหุ้น

บริษัทได้กำหนดให้มีการประชุมสามัญผู้ถือหุ้นเป็นประจำทุกปี ภายในเวลาไม่เกิน 4
เดือนนับแต่วันสิ้นสุดรอบปีบัญชีของบริษัท โดยในปี 2551 ได้จัดให้มีขึ้นเมื่อวันที่ 28 ตุลาคม 2551 ณ
ห้องจามจุรี บอลรูม ชั้น M โรงแรมปทุมวัน ปริ๊นเซส กรุงเทพฯ
โดยมีกรรมการบริษัทเข้าประชุมรวมครบทั้ง 11 ท่าน
ในจำนวนดังกล่าวมีประธานคณะกรรมการตรวจสอบ
ประธานคณะกรรมการสรรหาและพิจารณาค่าตอบแทน เข้าประชุมด้วย
และผู้บริหารระดับสูงของบริษัทเข้าร่วมประชุมครบทุกท่าน รวมทั้งผู้สอบบัญชีของบริษัท
โดยมีที่ปรึกษากฎหมายทำหน้าที่เป็นคนกลางในการตรวจสอบและการลงคะแนนเสียง
โดยในการประชุมประธานกรรมการได้ดำเนินการประชุมอย่างครบถ้วนตามที่กฎหมายกำหนด
ชี้แจงกติกาทั้งหมดรวมถึงวิธีนับ คะแนนเสียง การใช้สิทธิออกเสียงลงคะแนนอย่างชัดเจน
โดยประธานฯได้รายงานผลการดำเนินงานประจำปี และวาระอื่นๆ ของบริษัทให้แก่ผู้ถือหุ้นรับทราบ
รวมทั้ง เปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ
และซักถามในแต่ละวาระ โดยประธานและผู้บริหารตอบชี้แจงอย่างเหมาะสมเพียงพอในทุกคำถาม
และมีการลงมติอนุมัติผลการประชุมทุกวาระ ซึ่งวาระการออกเสียงเลือกตั้งกรรมการใหม่
บริษัทจัดให้ผู้ถือหุ้นออกเสียงเลือกกรรมการได้ทีละคน
รวมทั้งผู้ถือหุ้นสามารถเสนอชื่อบุคคลอื่นเข้าเป็นกรรมการได้
โดยเสนอชื่อผ่านเข้ามาในเว็บไซต์ของบริษัทก่อนวันประชุมผู้ถือหุ้น หรือเสนอเพิ่มในวันประชุมได้
และมีการจดบันทึกรายงานการประชุมอย่างถูกต้องครบถ้วน

  1.3 การดำเนินการหลังการประชุมผู้ถือหุ้น

บริษัทจัดส่งร่างรายงานการประชุมสามัญผู้ถือหุ้นประจำปี 2551 ต่อตลาดหลักทรัพย์แห่งประเทศไทย
และคณะกรรมการตลาดหลักทรัพย์ภายในกำหนด 14 วัน รวมถึงเผยแพร่บนในเว็บไซต์ของบริษัท
http://www.mbk-center.co.th
เพื่อเป็นการอำนวยความสะดวกแก่ผู้ถือหุ้นให้ได้รับทราบข้อมูลอย่างรวดเร็ว

  1.4 การปฏิบัติต่อผู้ถือหุ้นอย่างเท่าเทียมกัน

บริษัทได้ให้ความสำคัญอย่างมากในการปฏิบัติต่อผู้ถือหุ้นทุกรายอย่างเท่าเทียมกันในสิทธิขั้นพื้นฐานต่างๆเช่น
สิทธิในการซื้อขายและโอนหุ้น การได้รับข้อมูลสารสนเทศของบริษัท
การเข้าร่วมประชุมผู้ถือหุ้นเพื่อรับทราบผลการดำเนินงานประจำปี
การออกเสียงลงคะแนนในที่ประชุมผู้ถือหุ้นในการแต่งตั้ง ถอดถอนกรรมการ การได้รับเงินปันผล
การเสนอวาระเพิ่มเติม ตลอดจนการซักถามหรือแสดงความเห็นในเรื่องต่าง ๆ
ที่คณะกรรมการได้รายงานให้ทราบหรือได้ขอความเห็นจากที่ประชุมผู้ถือหุ้น เป็นต้น

และแม้ผู้ถือหุ้นจะไม่สามารถเข้าร่วมประชุมได้
ผู้ถือหุ้นย่อมมีสิทธิมอบฉันทะให้บุคคลอื่นหรือกรรมการอิสระของบริษัทตามที่บริษัทระบุรายชื่อไว้เข้าร่วมประชุมแทนได้เช่นกัน
โดยกรอกรายละเอียดในหนังสือมอบฉันทะตามที่บริษัทแนบพร้อมรายละเอียด
และเพื่อเป็นการอำนวยความสะดวกให้แก่ผู้ถือหุ้น บริษัทจึงได้นำ

แบบหนังสือมอบฉันทะ พร้อมทั้งรายละเอียด และขั้นตอนต่างๆ ขึ้นบนเว็บไซต์ของบริษัท
เพื่อให้ผู้ถือหุ้นสามารถดาวน์โหลดแบบฟอร์มดังกล่าวมาใช้ดำเนินการได้

  นอกจากนี้ ผู้ถือหุ้นทุกรายสามารถเข้าถึงข้อมูลของบริษัทผ่านช่องทางต่างๆของบริษัท เช่น
  ระบบเว็บไซต์ของบริษัท http://www.mbk-center.co.th รายงานประจำปี รายงาน 56-1
  หรือหน่วยงาน

นักลงทุนสัมพันธ์ เป็นต้น

ที่อยู่เพื่อติดต่อหน่วยงานนักลงทุนสัมพันธ์

  คุณดารารัตน์ หอมรสสุคนธ์

  บริษัท เอ็ม บี เค จำกัด (มหาชน)

  ชั้น 8 อาคาร เอ็ม บี เค เซ็นเตอร์

  444 ถนน พญาไท แขวงวังใหม่

  เขตปทุมวัน กรุงเทพฯ 10330

  โทรศัพท์ 0-2620-7120

  โทรสาร 0-2620-7000

  E-mail : dararat@mbk-center.co.th

  1.5 สิทธิของผู้มีส่วนได้เสีย

บริษัทได้ให้ความสำคัญในการดูแลสิทธิของผู้มีส่วนได้เสียทุกกลุ่มของบริษัท ทั้งภายใน
และภายนอกบริษัท ได้แก่ ผู้ถือหุ้น ลูกค้า คู่ค้า คู่แข่ง เจ้าหนี้ พนักงานทุกระดับ
สังคมชุมชนและสิ่งแวดล้อม เป็นต้น ให้ได้รับการปฏิบัติอย่างเหมาะสม เสมอภาคและเป็นธรรม
รวมทั้งเสริมสร้างความเข้าใจกับผู้มีส่วน ได้เสียกลุ่มต่างๆ
เพื่อให้เกิดความสัมพันธ์และความร่วมมือที่ดีระหว่างบริษัทกับผู้มีส่วนได้เสีย
อีกทั้งเป็นปัจจัยที่จะช่วยส่งเสริมให้บริษัทสามารถเติบโตได้อย่างมั่นคงอย่างยั่งยืน
โดยกำหนดนโยบายในการปฏิบัติต่อผู้มีส่วนได้เสียอื่นนอกเหนือจากผู้ถือหุ้น เพื่อให้คณะกรรมการ
ผู้บริหาร และพนักงานใช้เป็นแนวทางในการดำเนินงาน ดังนี้

  1) ด้านลูกค้า

บริษัทตระหนักถึงความสำคัญของลูกค้าในการได้รับความพึงพอใจสูงสุด ซึ่งมีต่อความสำเร็จของบริษัท
จึงได้มีการกำหนดนโยบายการบริหารจัดการเพื่อสร้างความพึงพอใจแก่ลูกค้าและ

การปฏิบัติต่อลูกค้าทุกรายอย่างเป็นธรรม
เพื่อให้ลูกค้าเกิดความมั่นใจในการบริการของบริษัทให้มากที่สุด ดังนี้

  1.
  การปฏิบัติต่อลูกค้าควรถูกต้องตรงตามเงื่อนไขที่ตกลงกันกรณีที่ไม่สามารถดำเนินการตามเงื่อนไขได้
  ควรหาแนวทางปรับปรุงแก้ไข

  2. ปฏิบัติต่อลูกค้าทุกรายอย่างเป็นธรรมและเท่าเทียมกัน

  3. รักษาความสัมพันธ์อันดีกับลูกค้าตลอดเวลา

  4. ดูแลความปลอดภัย สวัสดิภาพของลูกค้า

  5. ให้ข้อมูลข่าวสารแก่ลูกค้าอย่างถูกต้อง เพียงพอ และทันต่อเหตุการณ์
  และรักษาความลับของลูกค้า รวมทั้งไม่นำข้อมูลลูกค้าไปใช้ประโยชน์ต่อตนเองและ
  ผู้ที่เกี่ยวข้องโดยมิชอบ

  6.
  จัดให้มีระบบหรือกระบวนการให้ลูกค้าสามารถร้องเรียนหรือแสดงความคิดเห็นเกี่ยวกับการบริการของบริษัท

โดยในปีที่ผ่านมาไม่มีเรื่องร้องเรียนแต่อย่างใด และบริษัทได้ดำเนินการกิจกรรมต่างๆ
เพื่อให้สอดคล้องกับนโยบาย ดังนี้

  - จัดทำ“คู่มือร้านค้า” ขึ้น โดยภายในเล่ม ประกอบด้วยรายละเอียด ของการติดต่อใช้บริการ
  จากหน่วยงานต่าง ๆ ของบริษัทฯ และหมายเลขโทรศัพท์ เพื่ออำนวยความสะดวก
  แก่ผู้ประกอบการในศูนย์การค้า

  - จัดฝึกอบรมให้กับผู้ประกอบการภายในศูนย์ ได้แก่ การป้องกันและระงับอัคคีภัย
  การเตรียมความพร้อมรับสถานการณ์ กรณีเกิดแผ่นดินไหว การป้องกันวินาศภัย
  และอันตรายจากวัตถุระเบิด และเรียนรู้พฤติกรรมลูกค้าต่างชาติ เพื่อบริการ

  ที่เป็นเลิศ

  - จัดกิจกรรมเพื่อเชื่อมสัมพันธ์อันดีระหว่างผู้ประกอบการภายในศูนย์การค้า
  พร้อมทั้งรับทราบข้อมูลปัญหาต่างๆ เช่น MBK Meet’n Greet Party
  เพื่อขอบคุณผู้ประกอบการ, นำคณะผู้ประกอบการ ร้านค้าภายในศูนย์ฯ ร่วมปลูกต้นไม้
  เพื่ออนุรักษ์ธรรมชาติ และสิ่งแวดล้อม ณ อุทยานเขานางพันธุรัต จังหวัดเพชรบุรี, คณะผู้บริหาร
  และพนักงาน มอบส้ม และของที่ระลึกเสริมมงคลเนื่องในเทศกาลตรุษจีน,
  จัดกิจกรรมคืนกำไรให้กับลูกค้าที่ใช้บริการ รวมทั้ง สนับสนุนการจัดกิจกรรมของลูกค้า เป็นต้น

  - สร้างค่านิยมองค์กร โดยกำหนดให้พนักงาทุกคนตระหนักถึงการให้บริการด้วยใจ “Service
  Mind มีจิตบริการ” โดยมีการจัดงาน “MBK Culture Day” ขึ้น เพื่อกระตุ้น
  ให้พนักงานมุ่งมั่นให้บริการด้วยใจ ตอบสนองความพึงพอใจ และสร้างความประทับใจแก่ลูกค้า

  2) ด้านคู่ค้า คู่แข่ง และเจ้าหนี้

บริษัทมีการดำเนินธุรกิจที่คำนึงถึงผลประโยชน์ของคู่ค้า คู่แข่ง
และเจ้าหนี้อย่างเสมอภาคและเป็นธรรม โดยคำนึงถึงประโยชน์สูงสุดของบริษัท
และตั้งอยู่บนพื้นฐานของความถูกต้อง เหมาะสม บนพื้นฐานของความสัมพันธ์ทางธุรกิจ
โดยมีแนวปฏิบัติดังต่อไปนี้

  1. ดำเนินธุรกิจที่ไม่ขัดต่อขนบธรรมเนียม จารีตประเพณีอันดีงาม
  และประพฤติปฏิบัติภายใต้กรอบกติกาของการแข่งขันที่ดี

  2. ปฏิบัติตามเงื่อนไข กฎข้อบังคับ หรือข้อตกลงต่างๆ
  กรณีที่ไม่สามารถปฏิบัติตามเงื่อนไขควรหาแนวทางปรับปรุงแก้ไขปัญหา

  3. ให้ความสำคัญในการดูแลให้ได้รับการปฏิบัติอย่างเหมาะสม เสมอภาคและเป็นธรรม

  4. ไม่เรียก หรือไม่รับ หรือจ่ายผลประโยชน์ใดๆ ที่ไม่สุจริต รวมทั้งไม่ละเมิดความลับ
  หรือล่วงรู้ความลับทางการค้าด้วยวิธีฉ้อฉล

  5. สนับสนุนให้มีระบบหรือกระบวนการร้องเรียนต่างๆเพื่อให้ คู่ค้า คู่แข่ง และเจ้าหนี้
  สามารถติดต่อได้โดยในปีที่ผ่านมาไม่มีเรื่องร้องเรียนแต่อย่างใด
  และบริษัทได้เข้าร่วมกิจกรรมต่างๆ เพื่อให้สอดคล้องกับนโยบาย ดังนี้

  - เข้าร่วมกิจกรรมของ คู่ค้า คู่แข่ง และ เจ้าหนี้ เช่น เข้าร่วมการเปิดโครงการ

  “Chamchuri Square The Edutainment Gateway” ณ อาคาร จามจุรีสแควร์

  - เปิดโอกาสให้ คู่ค้า คู่แข่ง เจ้าหนี้ เข้าเยี่ยมชมกิจการของบริษัท เช่น
  คณะผู้ประกอบการศูนย์การค้าจากประเทศอินโดนีเซียเข้าเยี่ยมชมและศึกษาระบบงานของ
  ศูนย์การค้า MBK Center

  3) ด้านสังคม ชุมชนและสิ่งแวดล้อม

บริษัทมีความประสงค์ที่จะดำเนินธุรกิจโดยมีความรับผิดชอบต่อสังคม ชุมชน และสิ่งแวดล้อม
โดยเสมอมา เพื่อช่วยเหลือและสร้างประโยชน์ให้กับสังคมชุมชน
และเป็นไปตามมาตรฐานและข้อกำหนดการควบคุมอาคารของทางราชการ โดยมีแนวปฏิบัติดังนี้

  1. ปฏิบัติตามกฎหมายและข้อบังคับเกี่ยวกับสิ่งแวดล้อม

  2. สนับสนุนให้ความช่วยเหลือและร่วมมือกับรัฐและชุมชน ในกิจกรรมของชุมชน สังคม
  และสถาบันการศึกษา รวมทั้งรักษาขนบธรรมเนียม ประเพณีท้องถิ่น ที่หน่วยงานของบริษัทตั้งอยู่
  และส่งเสริมให้บริษัทในเครือประพฤติปฏิบัติเช่นกัน

  3. ส่งเสริมให้พนักงานของกลุ่มบริษัทมีจิตสำนึกและความรับผิดชอบต่อสังคม ชุมชน
  และสิ่งแวดล้อม

  4. สนับสนุนให้มีระบบหรือกระบวนการร้องเรียนต่างๆ ที่สามารถติดต่อสื่อสารกันได้

โดยในปีที่ผ่านมาไม่มีเรื่องร้องเรียนแต่อย่างใด และบริษัทได้จัดกิจกรรมต่างๆ
เพื่อให้สอดคล้องกับนโยบาย ดังนี้

  ด้านสุขภาพ เช่น

  - การรณรงค์งดสูบบุหรี่ในกิจกรรมวันงดสูบบุหรี่โลก ประจำปี 2552 ในศูนย์การค้า MBK
  Center

- การเชิญชวนให้มีการบริจาคโลหิต ในศูนย์การค้า MBK Center

  ด้านสังคม ชุมชน เช่น

  - การจัดโครงการปันน้ำใจช่วยเหลือผู้ประสบภัย และผู้ด้อยโอกาส ของมูลนิธิต่างๆ เช่น
  คนพิการ คนตาบอด บ้านพักคนชรา เป็นต้น

  - งาน MBK สานสายใย สื่อพลัง...รักแม่

  - งาน MBK เพื่อพ่อ พอเพียง

  - จัดกิจกรรมส่งเสริมให้เยาวชนห่างไกลยาเสพติด ได้แก่ การประกวด ร้องเพลง
  และการประกวดเต้น ในงาน “Popular Music Singing Contest 2008 by MBK &
  Siam Kolkarn Music School”, “J-Trend in Town by MBK & Minichi : J-Rock
  Street”, “MBK & Siam Hip Hop Present”

  - จัดงาน OTOP Festival 2009 in the City

  - งาน MBK Mobile Clinic ตรวจสุขภาพมือถือ พร้อมตรวจสุขภาพคุณ”
  รวมสุดยอดศูนย์บริการมือถือครั้งยิ่งใหญ่ของเมืองไทย พร้อมบริการ
  รับซ่อมตรวจเช็คสภาพมือถือจาก 7 ค่ายมือถือชั้นนำ

  - ช่วยเหลือกลุ่มเกษตรกรชาวสวนให้มีช่องทางการกระจายผลผลิต โดยการจัดงาน
  “ซื้อผลไม้ช่วยชาติ”

  - การสนับสนุนให้ใช้สถานที่ศูนย์การค้าแก่หน่วยงานภาครัฐ หรือองค์กรการกุศล
  เพื่อจัดกิจกรรมสาธารณประโยชน์ต่างๆ อย่างต่อเนื่อง เช่น การจ่ายเช็คช่วยชาติ
  ตามโครงการช่วยเหลือค่าครองชีพประชาชน
  และบุคลากรภาครัฐในส่วนของผู้ประกันตนที่ได้รับสิทธิซึ่งมีสถานประกอบการตั้งอยู่ในเขตปทุมวัน
  ,ให้การสนับสนุนการจัดงาน “ไลออนส์สากลบริการ”

  ด้านการส่งเสริมศิลปะและวัฒนธรรม เช่น

  - จัดกิจกรรม “ประกวดรำวงมาตรฐานครั้งที่ 1”

  - MBK Songkran Fest 2009 ตอน มหัศจรรย์ร้อยเรื่องเมืองสงกรานต์

  - จัดกิจกรรม “สีสันวัฒนธรรม ศิลปกรรมพื้นบ้าน”
  การแสดงผลงานนาฏศิลป์พื้นบ้านของนิสิตมหาวิทยาลัยศรีนครินทรวิโรฒ

  - จัดงาน นาฏยนิทรรศ และการสร้างสรรค์งานนาฏศิลป์เรื่อง ร่ายอัคคี

  - จัดงาน X-perience Muay Thai by MBK/Fairtex เพื่อโชว์ศิลปะแม่ไม้มวยไทย
  มรดกไทย มรดกโลก กลางกรุงเทพมหานครเป็นครั้งแรก

  ด้านการศึกษา เช่น

  - ให้การสนับสนุนให้ทุนการศึกษาแก่โรงเรียน เช่น โครงการ “MBK ปันน้ำใจ ”
  มอบทุนการศึกษา และเครื่องอุปโภค บริโภค
  ให้กับโรงเรียนการศึกษาคนตาบอดและคนตาบอดพิการซ้ำซ้อน ลพบุรี

  - พนักงานจัดกิจกรรมค่ายอาสาสมัครช่วยเหลือโรงเรียน และเยาวชน ในภูมิภาคต่าง ๆ เช่น
  การจัดโครงการช่วยการการปรับปรุงห้องสมุด ห้องพยาบาล
  การติดตั้งไฟฟ้าสำหรับห้องคอมพิวเตอร์ในโรงเรียน ที่ขาดแคลน

  - ผู้บริหารของบริษัทในเครือ(ธุรกิจสนามกอล์ฟเดอะ เรด เมาท์เท่น กอล์ฟ คอร์ส และเดอะ
  ล็อค ปาล์ม กอล์ฟ คอร์ส) มอบทุนการศึกษา เพื่อสนับสนุนงบประมาณการศึกษา ณ
  โรงเรียนเทศบาล 2 บ้านกะทู้ จ.ภูเก็ต

  - งานการแสดงผลงานเครื่องประดับของนิสิต สาขาวิชาวัสดุศาสตร์ (อัญมณีและเครื่องประดับ)
  มหาวิทยาลัยศรีนครินทรวิโรฒ เพื่อแสดงแฟชั่นโชว์อัญมณี 5 ธาตุ ไอเดียดีไซน์เนอร์รุ่นเยาว์ งาน
  “Jewelry Season ครั้งที่ 15”

  - สนับสนุนกิจกรรมงาน ฟุตบอลประเพณีธรรมศาสตร์-จุฬาฯ ครั้งที่ 65

  ด้านสิ่งแวดล้อม เช่น

  - การติดตั้งระบบบำบัดน้ำเสียแบบ DEEP SHAFT เพื่อบำบัดน้ำเสียภายในอาคาร MBK
  และระบบ RECYCLE น้ำ

  - การควบคุมคุณภาพอากาศภายในศูนย์การค้า ด้วยการตรวจวัดคุณภาพอากาศเป็นประจำทุกปี

  - การควบคุมคุณภาพน้ำประปาภายในศูนย์การค้า
  และเปรียบเทียบกับค่ามาตรฐานของน้ำดื่มเป็นประจำทุก 3 เดือน

  - งาน MBK รณรงค์ป้องกันไข้หวัดใหญ่สายพันธุ์ใหม่ 2009” และการรณรงค์แจกสมุดปกเขียว
  “รู้เท่าทันเพื่อป้องกันไข้หวัดใหญ่ 2009”

  - งาน “มหัศจรรย์เด็กไทย รู้รักษ์...พิทักษ์โลกสวย”

  - เยาวชนไทยยุคใหม่ รวมใจลดโลกร้อน

  4) ด้านพนักงาน

บริษัทได้ตระหนักว่าพนักงานเป็นทรัพยากรที่มีคุณค่าและสำคัญยิ่งที่สามารถให้บริษัทบรรลุเป้าหมายที่กำหนดไว้
โดยประสงค์ที่จะให้พนักงานมีความภาคภูมิใจในองค์กร
และมีโอกาสก้าวหน้าในการปฏิบัติงานอย่างเท่าเทียมกัน
พนักงานจะได้รับการพัฒนาส่งเสริมให้มีความรู้ความสามารถอย่างทั่วถึงและต่อเนื่อง
โดยมีแนวปฏิบัติดังนี้

1. มีความเป็นธรรมต่อพนักงานทุกคนโดยไม่เลือกปฏิบัติ

  2. สนับสนุนและส่งเสริมกิจกรรมต่างๆ เพื่อให้พนักงานมีความภาคภูมิใจในองค์กร
  และสร้างความสัมพันธ์ระหว่างพนักงานด้วยกันและระหว่างพนักงานกับองค์กร

  3. ให้ความสำคัญในการดูแลให้พนักงานมีสวัสดิภาพต่างๆ เช่น กองทุนสำรองเลี้ยงชีพ
  การรักษาสุขภาพ และดูแลความปลอดภัยและสภาพแวดล้อมในการทำงาน

  อย่างสม่ำเสมอ

  4. สนับสนุนและส่งเสริมการพัฒนาความรู้และความก้าวหน้าอย่างทั่วถึงและต่อเนื่อง

  5. จัดให้มีระบบหรือกระบวนการที่ให้พนักงานร้องเรียนกรณีที่ไม่ได้รับความเป็นธรรม

โดยในปีที่ผ่านมาไม่มีเรื่องร้องเรียนแต่อย่างใด และบริษัทได้ดำเนินการกิจกรรมต่างๆ
เพื่อให้สอดคล้องกับนโยบาย ดังนี้

  - จัดตั้งงบประมาณสำหรับการอบรมพัฒนาคุณภาพของพนักงานทุกระดับ

  - สวัสดิการค่ารักษาพยาบาลของพนักงาน พร้อมคู่สมรสและบุตร

  - จัดฝึกอบรมในหลักสูตรต่างๆ เพื่อพัฒนาความรู้ ความสามารถให้กับพนักงานทุกระดับ เช่น
  การบริหารลูกค้าสัมพันธ์ (CRM),
  การพัฒนาประสิทธิภาพการรักษาความปลอดภัย,การพัฒนาทักษะการบังคับบัญชา เชิงปฏิบัติ,
  การสัมมนาเชิงปฏิบัติการเรื่อง Problem Solving & Decision Making และเรื่อง 7
  Habits: 7 อุปนิสัยสำหรับผู้ทรงประสิทธิผล , Building MBK Culture, Competency
  Concept for Management , Knowledge Management
  เทคนิคการสัมภาษณ์งานอย่างมีประสิทธิผล, ปรัชญาเศรษฐกิจพอเพียงกับธุรกิจเอกชน Brand
  Management, Professional Presentation Skill, The Coach Club

  - การมอบทุนการศึกษาแก่พนักงานทั้งระดับปริญญาตรี และปริญญาโท เป็นประจำทุกปี
  เพื่อส่งเสริมให้พนักงานมีความรู้ ความก้าวหน้า

  - จัดตั้งคณะกรรมการความปลอดภัย อาชีวอนามัย
  และสภาพแวดล้อมในการทำงานของสถานประกอบการ โดยคัดเลือกตัวแทนจากพนักงาน
  เข้ามาดำเนินงานด้านความปลอดภัย อาชีวอนามัย และสภาพแวดล้อมในการทำงานของบริษัท

  - จัดตั้งคณะกรรมการสวัสดิการในสถานประกอบกิจการ โดยคัดเลือกตัวแทนจากพนักงาน
  เข้ามาดำเนินงานด้านสวัสดิการของบริษัทให้มีประสิทธิภาพ

  - จัดตั้งงบประมาณสำหรับชมรมต่างๆ เพื่อให้พนักงานมีกิจกรรมร่วมกัน และความสัมพันธ์อันดี

  - จัดกิจกรรมเพื่อเสริมสร้างค่านิยมองค์กร “Service Mind มีจิตบริการ” ในงาน “MBK
  Culture Day ครั้งที่ 4” เพื่อกระตุ้นให้พนักงานมุ่งมั่นให้บริการ ด้วยใจ
  ตอบสนองความพึงพอใจ และสร้างความประทับใจแก่ลูกค้า

  - จัดกิจกรรม “ก้าวไปสู่การเป็นบุคคลแห่งการเรียนรู้” ในงาน MBK Culture Day ครั้งที่ 3

  - พิธีรดน้ำขอพร ในงาน “MBK สืบสานสงกรานต์ สุขสำราญปีใหม่ไทย”

  - จัดกิจกรรมโครงการ “MBK เฮฮา คาราโอเกะปี 6”
  เพื่อเสริมสร้างความสัมพันธ์อันดีระหว่างพนักงาน
  และส่งเสริมให้พนักงานกล้าแสดงออกอย่างสร้างสรรค์

  - จัดฝึกอบรมหลักสูตร “การป้องกันและระงับอัคคีภัย

  - การฝึกซ้อมอพยพกรณีเกิดเหตุอัคคีภัย

  - คณะผู้บริหาร พนักงาน และร้านค้าร่วมพิธีทำบุญตักบาตรในวันขึ้นปีใหม่ไทยในงาน MBK
  สืบสานมหาสงกรานต์ 2552”

2. การแจ้งเรื่องร้องเรียน และการขอข้อมูลต่างๆ

บริษัทมีนโยบายในการดำเนินธุรกิจให้ผู้มีส่วนได้เสียทุกฝ่ายพึงพอใจ โดยผู้มีส่วนได้เสีย

ทุกกลุ่มสามารถการแจ้งเรื่องร้องเรียน ข้อเสนอแนะ และขอข้อมูลต่างๆ
รวมทั้งการแจ้งข่าว/เบาะแส

ที่เกี่ยวข้องกับบริษัท โดยผ่านช่องทางต่างๆ เช่น ระบบ Intranet / webboard / Internet
/ โทรศัพท์ / หนังสือแจ้ง รวมทั้งกล่องรับเรื่องร้องเรียนที่บริษัทจัดทำไว้ทั้งภายในสำนักงาน
และภายในศูนย์การค้า ดังนี้

1. โทรศัพท์ : Call Center 0-2620-9111

2. Website: http://www.mbk-center.co.th

- หน่วยงานนักลงทุนสัมพันธ์ : E-mail dararat@mbk-center.co.th

3. กล่องรับเรื่องร้องเรียน

- กล่องรับเรื่องร้องเรียนภายในสำนักงานบริเวณประชาสัมพันธ์

- กล่องรับเรื่องร้องเรียนภายในศูนย์การค้า เอ็ม บี เค เซ็นเตอร์ ที่จัดตั้งไว้ทุกชั้น

ทั้งนี้ บริษัทมีวิธีปฏิบัติงานเกี่ยวกับข้อร้องเรียนของผู้มีส่วนได้เสียทุกกลุ่ม
และยึดหลักในการเก็บรักษาข้อมูลต่างๆ ของลูกค้าไว้เป็นความลับ โดยข้อร้องเรียน ข้อเสนอแนะ
และการขอข้อมูลต่างๆ รวมทั้งการแจ้งข่าว/เบาะแส ที่เกี่ยวข้องกับบริษัท
โดยให้สายตรวจสอบภายในร่วมดูแลการเปิดกล่อง

ข้อร้องเรียนทั้งหมด และหน่วยงานที่เกี่ยวข้องจะดำเนินการแก้ไขปรับปรุงข้อร้องเรียนต่างๆ
พร้อมแจ้งกลับให้ผู้ร้องเรียนที่สามารถติดต่อได้เพื่อทราบถึงการดำเนินการทุกเรื่อง

  3. การเปิดเผยข้อมูลและความโปร่งใส

บริษัทมีนโยบายในการเผยแพร่ข้อมูลสารสนเทศที่สำคัญต่างๆ
ทั้งข้อมูลทางการเงินและไม่ใช่ทางการเงินอย่างครบถ้วน ทันเวลา และเชื่อถือ
ให้แก่ผู้ถือหุ้นและผู้มีส่วนได้เสียรับทราบอย่างเท่าเทียมกัน ทั้งภาษาไทยและภาษาอังกฤษ
ผ่านช่องทางต่างๆ ดังนี้

3.1 รายงานประจำปี และเว็ปไซค์ของบริษัท
(http://www.mbk-center.co.th)โดยครอบคลุมตามข้อพึงปฏิบัติที่ดีสำหรับกรรมการบริษัทตามที่ตลาดหลักทรัพย์ฯ
กำหนดแนวทางไว้ อาทิ

  1. งบการเงิน คำอธิบายและวิเคราะห์งบการเงิน
  พร้อมทั้งรายงานความรับผิดชอบของกรรมการต่อรายงานทางการเงิน
  แสดงคู่ไว้กับรายงานของผู้สอบบัญชีในรายงานประจำปี

  2. รายงานของคณะกรรมการตรวจสอบ

  3. รายการระหว่างกัน

  4. นโยบายและรายงานการกำกับดูแลกิจการ

  5. โครงสร้างคณะกรรมการ
  ประวัติกรรมการและประสบการณ์ที่เป็นประโยชน์ต่อการดำเนินงานของบริษัท บทบาท หน้าที่
  ความรับผิดชอบของคณะกรรมการ คณะกรรมการเฉพาะเรื่อง
  และจำนวนครั้งในการเข้าประชุมของกรรมการในแต่ละคณะ

  6. นโยบายการจ่ายค่าตอบแทนกรรมการและผู้บริหารระดับสูง ที่เป็นตัวเงินและอื่นๆ
  และข้อมูลค่าตอบแทนของกรรมการ กรรมการชุดย่อยและผู้บริหารระดับสูง
  โดยในส่วนของกรรมการและกรรมการชุดย่อยนั้น ธนาคารได้เปิดเผยไว้เป็นรายบุคคล

  7. โครงสร้างบริษัท และบริษัทในเครือ

  8. วิสัยทัศน์และพันธกิจ

  9. การควบคุมภายในการบริหารความเสี่ยง เป็นต้น

3.2 เว็บไซต์ ก.ล.ต. บริษัทได้แจ้งข้อมูลและการเปลี่ยนแปลงต่างๆ
ตามที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กำหนดอย่างครบถ้วน
โดยข้อมูลดังกล่าวได้เปิดเผยต่อสาธารณชนทั่วไปผ่านเว็บไซต์ ก.ล.ต. เช่น รายการระหว่างกัน
การเปลี่ยนแปลงในการถือครองหลักทรัพย์ของบริษัท เป็นต้น

3.3 หน่วยงานนักลงทุนสัมพันธ์ (Investor Relations) บริษัทได้จัดตั้งหน่วยงานนักลงทุนสัมพันธ์
เป็นผู้รับผิดชอบในการเปิดเผยข้อมูลต่อผู้ถือหุ้น นักลงทุน นักวิเคราะห์หลักทรัพย์
โดยการรายงานต่อตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
ผ่านเว็บไซต์ของบริษัท(http://www.mbk-center.co.th) ในหัวข้อนักลงทุนสัมพันธ์
(Investor Relations)

ซึ่งรวบรวมข้อมูลของบริษัทที่รายงานต่อตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ ข้อมูลเกี่ยวกับผู้ถือหุ้น การวิเคราะห์
รวมทั้งวารสารนักลงทุนเป็น

รายไตรมาส( MBK TODAY)ที่รวบรวมข้อมูลข่าวสาร เช่น ผลการดำเนินงานรายไตรมาส ปฏิทินหุ้น

ความเคลื่อนไหวราคาหุ้นเป็นต้น โดยมีการปรับปรุงข้อมูลให้ทันการณ์อยู่เสมอ เพื่อให้นักลงทุน
และผู้สนใจทั่วไปสามารถเข้าถึงข้อมูลของบริษัทได้อย่างรวดเร็ว และเท่าเทียมกัน

  4. ความรับผิดชอบของคณะกรรมการ

คณะกรรมการของบริษัทต้องประกอบด้วยผู้ที่มีความรู้ ความเชี่ยวชาญ
และประสบการณ์การทำงานจากหลากหลายสาขา เพื่อให้การบริหารงานเป็นไปอย่างมีประสิทธิภาพ
และอุทิศเวลาอย่างเต็มที่ ในการปฏิบัติหน้าที่ตามความรับผิดชอบ
เพื่อที่จะเอื้อประโยชน์ให้กับบริษัทอย่างสูงสุด

4.1 โครงสร้างคณะกรรมการ

1) มีจำนวนกรรมการของบริษัทตามที่ที่ประชุมผู้ถือหุ้นกำหนด แต่ต้องไม่น้อยกว่าห้าคน

2) มีจำนวนกรรมการอิสระไม่น้อยกว่า 1 ใน 3 ของจำนวนกรรมการทั้งคณะ

3) มีคุณสมบัติ และไม่มีลักษณะต้องห้ามตาม พ.ร.บ.บริษัทมหาชนจำกัด

  4) การแต่งตั้งกรรมการมีความโปร่งใส ชัดเจน และได้รับการแต่งตั้งจากที่ประชุมผู้ถือหุ้น
  หรือคณะกรรมการในกรณีที่ตำแหน่งกรรมการว่างลงก่อนครบวาระ

  4.2 ความเป็นอิสระของคณะกรรมการ

กรรมการอิสระต้องมีคุณสมบัติตามประกาศคณะกรรมการกำกับหลักทรัพย์และตลาดหลักทรัพย์กำหนด
ตามรายละเอียดในหัวข้อ “โครงสร้างการจัดการ” หน้าที่ 76

  4.3 บทบาทหน้าที่ของคณะกรรมการ

คณะกรรมการบริษัทมีอำนาจหน้าที่รับผิดชอบจัดการงานทั้งปวงของบริษัทให้เป็นไปตามกฎหมายวัตถุประสงค์และข้อบังคับของบริษัท
รวมทั้งมติของที่ประชุมผู้ถือหุ้น

  4.4 คณะกรรมการเฉพาะเรื่องต่างๆ

คณะกรรมการบริษัทแต่งตั้งคณะกรรมการเฉพาะเรื่องต่าง ๆ
ขึ้นเพื่อช่วยในการบริหารจัดการงานที่สำคัญ
การศึกษาในรายละเอียดและกลั่นกรองงานตามความจำเป็นและเหมาะสม ดังนี้

1) คณะกรรมการบริหาร

2) คณะกรรมการตรวจสอบ

3) คณะกรรมการสรรหาและพิจารณาค่าตอบแทน

4) คณะอนุกรรมการบริหารชุดต่าง ๆ

โดยกำหนดคุณสมบัติของคณะกรรมการแต่ละเรื่องให้เป็นไปตาม ตลท.กำหนด
และกรรมการบริษัทได้กำหนดขอบเขต หน้าที่ความรับผิดชอบของคณะกรรมการเฉพาะเรื่องชุดต่าง ๆ
อย่างชัดเจน และกำหนดให้มีรายงานผลให้ที่ประชุมคณะกรรมการบริษัททราบทุกครั้ง

  4.5 การดำรงตำแหน่งกรรมการบริษัท

โดยคณะกรรมการบริษัทได้พิจารณาความเหมาะสมของการดำรงตำแหน่งของกรรมการ
เพื่อให้การปฏิบัติหน้าที่มีประสิทธิภาพสูงสุด และสร้างมูลค่าเพิ่มให้กับผู้มีส่วนได้ส่วนเสียทุกกลุ่ม

  4.6 การแบ่งแยกหน้าที่ระหว่างคณะกรรมการบริษัทกับฝ่ายจัดการ

บริษัทได้กำหนดและแยกอำนาจของคณะกรรมการบริษัทและของฝ่ายจัดการในระดับ

ต่าง ๆ ได้อย่างชัดเจนโดยประธานกรรมการ และ กรรมการผู้อำนวยการของบริษัท
เป็นคนละคนกัน
และบริษัทได้มีการแบ่งแยกอำนาจหน้าที่ระหว่างประธานกรรมการกับกรรมการผู้อำนวยการอย่างชัดเจน
เพื่อให้เกิดความเหมาะสมในการบริหารจัดการ
และได้จัดให้มีระบบการแบ่งแยกบทบาทหน้าที่ความรับผิดชอบระหว่างคณะกรรมการกับฝ่ายจัดการ
โดยเป็นไปตามหลักการแบ่งแยกหน้าที่ระหว่างกันตามนโยบาย

การกำกับดูแลกิจการ
รวมทั้งการบริหารงานมีการจัดแบ่งระดับและอำนาจในการตัดสินใจอย่างมีแบบแผน
โดยฝ่ายจัดการมีความเป็นอิสระในการตัดสินใจ
หรือการบริหารจัดการภายใต้อำนาจดำเนินการที่กำหนดไว้
ซึ่งบริษัทได้มีการจัดทำคู่มืออำนาจดำเนินการขึ้น
เพื่อกำหนดบทบาทและอำนาจในการบริหารจัดการให้

ฝ่ายจัดการใช้เป็นแนวทางในการปฏิบัติโดยจะมีการปรับปรุงคู่มืออำนาจดำเนินการให้มีความเหมาะสม
ทันสมัย ต่อการดำเนินธุรกิจของบริษัท ทั้งนี้คณะกรรมการได้มีการติดตามการดำเนินงานอย่างใกล้ชิด

  4.7 การอบรมและพัฒนาความรู้กรรมการ

กรรมการที่ได้รับการแต่งตั้งใหม่ทุกท่านจะได้รับทราบข้อมูลของบริษัท
และข้อมูลธุรกิจของบริษัทที่เกี่ยวข้อง  กฎระเบียบต่างๆ อย่างเพียงพอก่อนปฏิบัติหน้าที่
รวมทั้งกรรมการทุกท่านจะได้รับการอบรมและพัฒนาความรู้อย่างต่อเนื่อง โดยเฉพาะหลักสูตรที่เกี่ยวข้องกับการปฏิบัติหน้าที่กรรมการทั้งที่จัดโดยสมาคมส่งเสริมสถาบันกรรมการบริษัทไทย
ตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย
เพื่อช่วยให้กรรมการสามารถทำหน้าที่และกำกับดูแลกิจการของบริษัทอย่างมีประสิทธิภาพ
โดยกรรมการส่วนใหญ่ ได้ผ่านการฝึกอบรมจากสมาคมส่งเสริมสถาบันกรรมการบริษัทไทย (IOD)
ได้แก่

+------------------------+---------------------------------------------+
|   ชื่อกรรมการ            |   ชื่อหล                                      |
|                        | ักสูตรฝึกอบรมจากสมาคมส่งเสริมสถาบันกรรมการบริษัทไทย |
+========================+=============================================+
| 1. นายบันเทิง ตันติวิท      | - หลักสูตร Director Accreditation Program     |
|                        | (DAP)                                       |
+------------------------+---------------------------------------------+
| 2. นายศุภเดช พูนพิพัฒน์     |   - หลักสูตร Director Accreditation Program   |
|                        |   (DAP)                                     |
+------------------------+---------------------------------------------+
| 3. ศาสตราจารย์ไพจิตร     |   - หลักสูตร Director Accreditation Program   |
| โรจนวานิช               |   (DAP)                                     |
|                        |                                             |
|                        | - หลักสูตร Directors Certification Program    |
|                        | (DCP)                                       |
|                        |                                             |
|                        | - หลักสูตร Audit Committee Program (ACP)      |
+------------------------+---------------------------------------------+
| 4. นางประคอง ลีละวงศ์    |   - หลักสูตร Director Accreditation Program   |
|                        |   (DAP)                                     |
|                        |                                             |
|                        | - หลักสูตร Directors Certification Program    |
|                        | (DCP)                                       |
+------------------------+---------------------------------------------+
| 5. นายประชา ใจดี        |   - หลักสูตร Director Accreditation Program   |
|                        |   (DAP)                                     |
|                        |                                             |
|                        | - หลักสูตร Audit Committee Program (ACP)      |
+------------------------+---------------------------------------------+
| 6. ร้อยตำรวจโทฉัตรชัย     | - หลักสูตร Director Accreditation Program     |
| บุญยะอนันต์               | (DAP)                                       |
|                        |                                             |
|                        | - หลักสูตร Directors Certification Program    |
|                        | (DCP)                                       |
+------------------------+---------------------------------------------+
| 7. นางผาณิต พูนศิริวงศ์     |   - หลักสูตร Director Accreditation Program   |
|                        |   (DAP)                                     |
|                        |                                             |
|                        | - หลักสูตร Directors Certification Program    |
|                        | (DCP)                                       |
|                        |                                             |
|                        | - หลักสูตร Audit Committee Program (ACP)      |
+------------------------+---------------------------------------------+
| 8. นายปิยะพงศ์ อาจมังกร   |   - หลักสูตร Director Accreditation Program   |
|                        |   (DAP)                                     |
+------------------------+---------------------------------------------+
| 9. นายสุเวทย์ ธีรวชิรกุล    | - หลักสูตร Directors Certification Program    |
|                        | (DCP)                                       |
|                        |                                             |
|                        | - หลักสูตร Audit Committee Program (ACP)      |
+------------------------+---------------------------------------------+
| 10. นายหัชพงศ์ โภคัย      |   - หลักสูตร Director Accreditation Program   |
|                        |   (DAP)                                     |
+------------------------+---------------------------------------------+
| 11. นายอติพล ตันติวิท      | - หลักสูตร Directors Certification Program    |
|                        | (DCP)                                       |
+------------------------+---------------------------------------------+

  4.8 ภาวะผู้นำและวิสัยทัศน์

คณะกรรมการบริษัทได้กำหนดวิสัยทัศน์และภารกิจของบริษัท รวมทั้งทิศทางการดำเนินธุรกิจ
นโยบายกลยุทธ์และเป้าหมายต่างๆของบริษัทอย่างชัดเจน
เพื่อให้ฝ่ายจัดการได้ใช้เป็นแนวทางในการจัดทำแผนงานต่างๆในการดำเนินธุรกิจ และงบประมาณ
รวมทั้งการขยายธุรกิจของบริษัทในอนาคต
เพื่อสร้างความมั่นคงและเติบโตอย่างต่อเนื่องให้แก่บริษัทต่อไป

โดยวิสัยทัศน์ของบริษัท เอ็ม บี เค จำกัด (มหาชน) คือ “บริษัทชั้นนำที่เติบโตอย่างต่อเนื่อง มั่นคง
โดยลงทุนในธุรกิจที่ให้ผลตอบแทนอย่างสม่ำเสมอ ด้วยการบริหารอย่างมืออาชีพ
มุ่งเน้นสร้างความมั่งคั่ง

ความน่าเชื่อถือ และความไว้วางใจแก่ผู้ที่เกี่ยวข้อง โดยยึดหลักการกำกับดูแลกิจการที่ดี”

ส่วนภารกิจของบริษัท เอ็ม บี เค จำกัด (มหาชน) ได้แก่

  1. ขยายและพัฒนาธุรกิจศูนย์อาหาร

  2. ขยายธุรกิจศูนย์การค้าแห่งใหม่

  3. เสริมสร้างและพัฒนาบุคลากรให้สอดคล้องกับการขยายธุรกิจ

  4. พัฒนาการบริการ โฆษณาและประชาสัมพันธ์สำหรับผู้ใช้บริการ อย่างต่อเนื่อง

  5. พัฒนาและดำเนินการเพื่อให้ได้รับ CG AWARDS ระดับดีมาก

  6. สร้าง Brand ศูนย์การค้า MBK อย่างต่อเนื่อง

  7. ปรับปรุงรูปโฉม บรรยากาศ และภาพลักษณ์ ศูนย์การค้า เอ็ม บี เค เซ็นเตอร์

  8. ขยายธุรกิจ Community mall

  9. ขยายธุรกิจ Department Store

  10. ขยายธุรกิจ Supermarket

4.9 เลขานุการบริษัท

รายละเอียดในหัวข้อ “โครงสร้างการจัดการ” หน้าที่ 81

  4.10 แผนสืบทอดตำแหน่งผู้บริหารของบริษัท

คณะกรรมการบริษัทได้มีการวางแผนการสืบทอดตำแหน่งและความต่อเนื่องในการบริหารงานที่เหมาะสมสำหรับตำแหน่งระดับผู้บริหารฝ่ายงานขึ้นไป
เพื่อให้สอดคล้องกับการขยายธุรกิจ โดยดูแลให้มีการประเมินประสิทธิภาพและศักยภาพของผู้บริหาร
ส่งเสริมเพื่อพัฒนาความรู้และทักษะให้เหมาะสม รวมทั้งติดตามผลการพัฒนาอย่างต่อเนื่อง

  4.11 ค่าตอบแทนกรรมการและผู้บริหารระดับสูง

การจ่ายผลตอบแทนแก่คณะกรรมการเป็นการจ่ายในลักษณะของเบี้ยประชุม
บำเหน็จกรรมการหรือผลตอบแทนรูปอื่น
และกรรมการที่ปฏิบัติหน้าที่ในคณะกรรมการเฉพาะเรื่องต่างๆ เช่น คณะกรรมการตรวจสอบ
คณะกรรมการบริหาร เป็นต้น จะได้รับค่าตอบแทนเพิ่มตามความเหมาะสม

ซึ่งเป็นไปตามมติที่ประชุมสามัญผู้ถือหุ้นประจำปี

การจ่ายผลตอบแทนแก่ผู้บริหารระดับสูงได้จ่ายเป็นเงินเดือน
โบนัสหรือผลตอบแทนรูปอื่นตามผลงานบริษัท และการปฏิบัติงานของผู้บริหาร
ซึ่งเปรียบเทียบได้กับเกณฑ์มาตรฐานอุตสาหกรรมในอุตสาหกรรมเดียวกัน
และให้เปิดเผยนโยบายผลตอบแทนและจำนวนค่าตอบแทนของกรรมการและผู้บริหารระดับสูงไว้ในรายงานประจำปี
ตามประกาศของ ก.ล.ต.

ซึ่งค่าตอบแทนของกรรมการและผู้บริหารประจำปี 2550/2551 บริษัทได้แสดงอยู่ในหัวข้อการจัดการ
ในหน้าที่ 84

4.12 การประชุมคณะกรรมการ

บริษัทได้กำหนดการประชุมคณะกรรมการชุดต่าง ๆ ได้แก่ คณะกรรมการบริษัท คณะกรรมการบริหาร
และคณะกรรมการตรวจสอบ ได้มีกำหนดการประชุมไว้ล่วงหน้าอย่างเป็นทางการตลอดทั้งปี
โดยจัดให้มีการประชุมเป็นประจำเดือนละครั้ง
และอาจมีการจัดประชุมวาระพิเศษเป็นการเฉพาะเพิ่มเติมตามความเหมาะสม
เพื่อรับทราบและติดตามผลการดำเนินงานในเรื่องต่างๆ ของบริษัท
โดยบริษัทจะจัดส่งหนังสือเชิญประชุมพร้อมวาระการประชุมให้กรรมการแต่ละท่านล่วงหน้าอย่างน้อย
4 วัน เพื่อให้กรรมการมีเวลาเพียงพอในการศึกษาข้อมูลก่อนวันประชุม
ในการประชุมคณะกรรมการสามารถแสดง

ความคิดเห็นได้อย่างเปิดเผยและเป็นอิสระ
รวมทั้งมีการจดบันทึกการประชุมอย่างเป็นลายลักษณ์อักษร

เพื่อจัดเก็บไว้ให้ผู้ที่เกี่ยวข้องใช้ตรวจสอบอ้างอิงต่อไป
ส่วนคณะกรรมการสรรหาและพิจารณาค่าตอบแทน
จะจัดให้มีการประชุมเมื่อมีการสรรหาบุคคลเข้าดำรงตำแหน่งกรรมการ
การพิจารณาผลการปฏิบัติงานของกรรมการผู้อำนวยการ เป็นต้น ซึ่งในปี 2551/2552 นี้
คณะกรรมการชุดต่างๆ ได้จัดให้มีการประชุมขึ้นตามที่กำหนดขอบเขตหน้าที่ไว้อย่างสม่ำเสมอ

  การเข้าประชุมของคณะกรรมการชุดปัจจุบันของบริษัทประจำปี 2551/2552

หน่วย : ครั้ง

+--------------------+----------+----------+-------------+------------+
| รายชื่อ              | กา       |          |             |            |
|                    | รประชุมคณ |          |             |            |
|                    | ะกรรมการ |          |             |            |
|                    | (การเข้าร |          |             |            |
|                    | ่วมประชุม/ |          |             |            |
|                    | การปร    |          |             |            |
|                    | ะชุมทั้งหมด |          |             |            |
|                    | )        |          |             |            |
+====================+==========+==========+=============+============+
|                    | กรรมกา   | กรรมการ  | กรร         | กร         |
|                    | รบริษัทรวม | บริหารรวม | มการตรวจสอบ | รมการสรรหา |
|                    | 12 ครั้ง   | 12 ครั้ง   |             | และพิจารณาค |
|                    |          |          | รวม 18 ครั้ง  | ่าตอบแทนรวม |
|                    |          |          |             | 1 ครั้ง      |
+--------------------+----------+----------+-------------+------------+
| 1. นายบันเทิง ตันติวิท  | 12/12    | 12/12    | -           | -          |
+--------------------+----------+----------+-------------+------------+
| 2. นายศุภเดช พูนพิพัฒน์ | 12/12    | 12/12    | -           | 1/1        |
+--------------------+----------+----------+-------------+------------+
| 3. ศาสตราจารย์ไพจิตร | 12/12    | -        | 18/18       | -          |
| โรจนวานิช           |          |          |             |            |
+--------------------+----------+----------+-------------+------------+
| 4. นางประคอง       | 12/12    | -        | 18/18       | -          |
| ลีละวงศ์             |          |          |             |            |
+--------------------+----------+----------+-------------+------------+
| 5. นายประชา ใจดี    | 12/12    | -        | 18/18       | -          |
+--------------------+----------+----------+-------------+------------+
| 6. ร้อยตำรวจโทฉัตรชัย | 9/12     | -        | -           | 1/1        |
| บุญยะอนันต์           |          |          |             |            |
+--------------------+----------+----------+-------------+------------+
| 7. นางผาณิต พูนศิริวงศ์ | 12/12    | -        | -           | 1/1        |
+--------------------+----------+----------+-------------+------------+
| 8. นายปิยะพงศ์       | 12/12    | 10/12    | -           | -          |
| อาจมังกร            |          |          |             |            |
+--------------------+----------+----------+-------------+------------+
| 9. นายสุเวทย์        | 12/12    | 12/12    | -           | -          |
| ธีรวชิรกุล            |          |          |             |            |
+--------------------+----------+----------+-------------+------------+
| 10. นายหัชพงศ์ โภคัย  | 12/12    | -        | -           | -          |
+--------------------+----------+----------+-------------+------------+
| 11. นายอติพล ตันติวิท  | 12/12    | -        | -           | -          |
+--------------------+----------+----------+-------------+------------+

หมายเหตุ คณะกรรมการชุดปัจจุบัน : - คณะกรรมการบริหาร จำนวน 4 ท่าน ได้แก่ลำดับที่ 1,
2, 8 และ 9

- คณะกรรมการตรวจสอบ จำนวน 3 ท่าน ได้แก่ลำดับที่ 3, 4 และ 5

- คณะกรรมการสรรหาและพิจารณาค่าตอบแทน จำนวน 3 ท่าน

ได้แก่ลำดับที่ 2, 6, และ 7

4.13 การประเมินผลตนเองของคณะกรรมการบริษัท และคณะกรรมการตรวจสอบ

บริษัทได้จัดทำแบบฟอร์มประเมินผลการปฏิบัติงานของคณะกรรมการบริษัท คณะกรรมการตรวจสอบ
โดยในปี 2552 ได้ปรับปรุงแบบฟอร์มประเมินผลการปฏิบัติงานของคณะกรรมการบริษัท
คณะกรรมการตรวจสอบ ให้มีความชัดเจน เหมาะสม
และเป็นปัจจุบันสอดคล้องกับแนวทางของตลาดหลักทรัพย์แห่งประเทศไทยที่มีการปรับปรุง
เพื่อให้สามารถสะท้อนถึงประสิทธิภาพในการดำเนินงาน และเป็นไปตามหลักการกำกับดูแลกิจการที่ดี
ซึ่งการตอบแบบสอบถามการประเมินผลการปฏิบัติงานตนเองของคณะกรรมการชุดต่างๆ
จะกำหนดให้กรรมการแต่ละท่านเป็นผู้ตอบและนำมาสรุปเพื่อวัดผลโดยรวม เกณฑ์การประเมินผล
คิดเป็นร้อยละจากคะแนนเต็มในแต่ละข้อทั้งหมด ดังนี้

  มากกว่า 90% = A (ดีเลิศ)

  มากกว่า 80% = B (ดีมาก)

  มากกว่า 70% = C (ดี )

  มากกว่า 60% = D (พอใช้)

  ไม่เกิน 60% = F (ควรปรับปรุง)

ซึ่งในปี 2551/2552 ผลการประเมินผลการปฏิบัติงานเป็นดังนี้

  1) ผลการปฏิบัติงานของคณะกรรมการบริษัทในภาพรวม: 92.95 % อยู่ในระดับดีเลิศ
  แต่น้อยกว่าปีก่อน (98.95 %)
  เนื่องจากบริษัทได้ปรับปรุงแบบฟอร์มประเมินผลการปฏิบัติงานของคณะกรรมการบริษัท
  ให้มีความชัดเจน เหมาะสม และเป็นปัจจุบันมากขึ้น
  เพื่อให้สอดคล้องกับแนวทางของตลาดหลักทรัพย์แห่งประเทศไทยที่มีการปรับปรุงใหม่ ประกอบด้วย

  - ความพร้อมของกรรมการ
  คณะกรรมการบริษัทมีความเห็นว่าความพร้อมของกรรมการในภาพรวมอยู่ในระดับดีเลิศ
  โดยมีความเข้าใจในธุรกิจของบริษัท
  โดยสามารถจัดสรรเวลาอย่างเพียงพอเพื่อปฏิบัติหน้าที่ในฐานะกรรมการบริษัท
  ซึ่งในการปฏิบัติหน้าที่กรรมการทุกคนสามารถแสดงความคิดเห็นและทำงานร่วมกันได้อย่างเปิดเผย
  รวมทั้งได้รับการอบรมและพัฒนาความรู้ที่เกี่ยวข้องกับการปฏิบัติหน้าที่อย่างเพียงพอและต่อเนื่อง

  - การกำหนดกลยุทธ์ และวางแผนธุรกิจ คณะกรรมการบริษัทมีความเห็นว่าการกำหนดกลยุทธ์
  และวางแผนธุรกิจในภาพรวมอยู่ในระดับดีเลิศ
  โดยกรรมการมีส่วนร่วมในการกำหนดหรือพิจารณาและให้ความเห็นชอบวิสัยทัศน์ ภารกิจ กลยุทธ์
  เป้าหมายแผนธุรกิจและงบประมาณ รวมทั้งการกำหนดตัวชี้วัดความสำเร็จ
  โดยพิจารณาถึงผลกระทบต่อการดำเนินการของบริษัททั้งในระยะสั้นและระยะยาว
  รวมทั้งมีการติดตามการดำเนินการของฝ่ายจัดการอย่างสม่ำเสมอ และมีการแบ่งแยกบทบาท
  หน้าที่ และความรับผิดชอบระหว่างคณะกรรมการ และฝ่ายจัดการไว้อย่างชัดเจน/เหมาะสม
  รวมถึงการกำหนดระดับอำนาจดำเนินการและกระบวนการพิจารณาอนุมัติทางการเงินอย่างชัดเจน

  - การจัดการความเสี่ยงและการควบคุมภายใน คณะกรรมการบริษัทมีความเห็นว่า

  การจัดการความเสี่ยงและการควบคุมภายในในภาพรวมอยู่ในระดับดีเลิศ

  โดยกรรมการมีการดูแลให้บริษัทมีระบบบริหารความเสี่ยง
  และระบบการควบคุมภายในที่เพียงพอเหมาะสมกับธุรกิจ และมีการติดตามทบทวนอย่างสม่ำเสมอ
  รวมทั้งการจัดให้มีการตรวจสอบภายในอย่างสม่ำเสมอ
  และรายงานผลการตรวจสอบภายในต่อคณะกรรมการตรวจสอบและคณะกรรมการบริษัท

  - การดูแลไม่ให้เกิดความขัดแย้งทางผลประโยชน์
  คณะกรรมการบริษัทมีความเห็นว่าการดูแลไม่ให้เกิดความขัดแย้งทางผลประโยชน์ในภาพรวมอยู่ในระดับดีเลิศ
  โดยมีการรับทราบถึงรายการที่เกี่ยวโยงกันและรายการที่มีความขัดแย้งทางผลประโยชน์
  และได้พิจารณาอย่างเหมาะสมรอบคอบทุกครั้ง โดยคำนึงถึงผลประโยชน์สูงสุดของบริษัท
  และผู้มีส่วนได้เสียทุกกลุ่ม
  รวมทั้งได้ปฏิบัติตามหลักเกณฑ์ของตลาดหลักทรัพย์แห่งประเทศไทยได้อย่างครบถ้วน ถูกต้อง
  โดยกำหนดไว้อย่างชัดเจนในนโยบายการกำกับดูแลกิจการที่ดี
  และจริยธรรมธุรกิจและจรรยาบรรณของกรรมการ ผู้บริหาร และพนักงานทุกระดับ

  - การติดตามรายงานทางการเงินและการดำเนินงาน
  คณะกรรมการบริษัทมีความเห็นว่าการติดตามรายงานทางการเงินและการดำเนินงานในภาพรวมอยู่ในระดับดีเลิศ
  โดยคณะกรรมการได้มีการพิจารณารายงานทางการเงินอย่างรอบคอบ
  และให้ความสนใจกับความผิดปกติของรายงานดังกล่าว
  รวมทั้งติดตามดูแลให้มีการแก้ไขภายในระยะเวลาที่เหมาะสม

  - การประชุมคณะกรรมการ
  คณะกรรมการบริษัทมีความเห็นว่าการประชุมคณะกรรมการในภาพรวมอยู่ในระดับดีเลิศ
  โดยจัดให้มีการประชุมอย่างสม่ำเสมอ โดยได้รับเอกสารประกอบในการประชุมล่วงหน้า
  เพื่อให้การปฏิบัติงานบรรลุวัตถุประสงค์ และกรรมการทุกท่านเข้าร่วมประชุมอย่างสม่ำเสมอ
  เว้นแต่มีเหตุจำเป็น โดยมีประธานกรรมการเป็นผู้ทำหน้าที่
  และเปิดโอกาสให้กรรมการทุกท่านแสดงความคิดเห็นอย่างเป็นอิสระ โดยไม่ชี้นำ
  โดยพิจารณาถึงเป้าหมายและนโยบายธุรกิจ ความเสี่ยงที่สำคัญร่วมกัน
  โดยคำนึงถึงข้อกำหนดและกฎเกณฑ์ต่างๆ ทั้งนี้รายงานการประชุมมีรายละเอียดที่ครบถ้วน
  เพียงพอ และพร้อมที่จะได้รับการตรวจสอบจากผู้เกี่ยวข้อง
  รวมทั้งคณะกรรมการได้รับทราบและรับรองรายงานการประชุมภายในเวลาที่เหมาะสม
  โดยกำหนดให้มีช่องทางในการสื่อสารกับผู้มีส่วนได้เสียทุกกลุ่มอย่างเหมาะสม

-   การสรรหา การพิจารณาผลตอบแทน และการประเมินผลงานกรรมการผู้อำนวยการ
    รวมทั้งการวางแผนการสืบทอดตำแหน่งของผู้บริหาร
    คณะกรรมการบริษัทมีความเห็นว่าในภาพรวมอยู่ในระดับดีมาก
    โดยมีกระบวนการพิจารณาคัดเลือกอย่างรอบคอบ เหมาะสม
    สอดคล้องกับความต้องการของบริษัท
    โดยกระบวนการในการสรรหาและแต่งตั้งกรรมการมีความชัดเจน โปร่งใส
    ก่อนที่จะเสนอขออนุมัติผู้ถือหุ้น
    รวมทั้งมีกระบวนการพิจารณากำหนดค่าตอบแทนสำหรับกรรมการและผู้บริหารระดับสูงที่เหมาะสม
    สอดคล้องกับผลประกอบการของธุรกิจและระดับค่าตอบแทนในอุตสาหกรรม

  มีกระบวนการที่เหมาะสมในการประเมินผลกรรมการผู้อำนวยการเป็นประจำ

  ทุกปี โดยได้พิจารณาจากผลประกอบการและความสำเร็จของเป้าหมาย

  2) ผลการปฏิบัติงานของคณะกรรมการตรวจสอบในภาพรวม : 92.90 % อยู่ในระดับดีเลิศ
  แต่น้อยกว่าปีก่อน(99.25%)
  เนื่องจากบริษัทได้ปรับปรุงแบบฟอร์มประเมินผลการปฏิบัติงานของคณะกรรมการตรวจสอบ
  ให้มีความชัดเจน เหมาะสม
  และเป็นปัจจุบันสอดคล้องกับแนวทางของตลาดหลักทรัพย์แห่งประเทศไทยที่มีการปรับปรุงใหม่ ดังนี้

  - องค์ประกอบของคณะกรรมการตรวจสอบ
  คณะกรรมการตรวจสอบมีความเห็นว่าองค์ประกอบของคณะกรรมการตรวจสอบในภาพรวมอยู่ในระดับดีเลิศ
  โดยคณะกรรมการตรวจสอบเป็นกรรมการอิสระ
  มีความรู้และประสบการณ์ที่เหมาะสมกับหน้าที่กรรมการตรวจสอบ
  และมีกรรมการตรวจสอบที่มีความรู้และประสบการณ์เกี่ยวกับการรายงานทางการเงินการบัญชี
  รวมทั้งได้ปฏิบัติตามกฎบัตรที่ได้จัดทำขึ้นเป็นลายลักษณ์อักษร
  และมีการรายงานผลการปฏิบัติงานต่อคณะกรรมการบริษัทเป็นประจำรวมทั้งรายงานกิจกรรมที่ทำในระหว่างปีต่อผู้ถือหุ้นในรายงานประจำปี

  - การประชุม คณะกรรมการตรวจสอบมีความเห็นว่าการประชุมในภาพรวมอยู่ในระดับดีเลิศ
  โดยมีการประชุมอย่างสม่ำเสมออย่างน้อยเดือนละ 1 ครั้ง
  และมีการประชุมพิเศษตามความเหมาะสม โดยในปี 2551/2552 จัดให้มีการประชุมทั้งสิ้น 18
  ครั้ง

  โดยกรรมการทุกท่านได้เข้าร่วมประชุมครบถ้วนทุกครั้ง
  และได้รับเอกสารประกอบในการพิจารณาการประชุมล่วงหน้า
  โดยในการเข้าร่วมประชุมกรรมการตรวจสอบที่มีส่วนได้เสียในเรื่องที่เข้าประชุมจะงดแสดงความคิดเห็นในเรื่องนั้น
  ๆ นอกจากนี้ยังจัดให้มีการประชุมร่วมกับผู้สอบบัญชีและสายตรวจสอบภายในโดยไม่มีฝ่ายจัดการ

  - การสอบทานระบบการควบคุมภายใน
  คณะกรรมการตรวจสอบมีความเห็นว่าการสอบทานระบบการควบคุมภายใน
  ในภาพรวมอยู่ในระดับดีมาก โดยร่วมกับสายตรวจสอบภายในและผู้สอบบัญชี
  ในการประเมินข้อบกพร่องในการควบคุมภายในและประเมินประสิทธิผลของระบบการควบคุมภายใน
  ระบบการบริหารความเสี่ยง การประมวลผลข้อมูลและความปลอดภัยในระบบคอมพิวเตอร์
  การปฏิบัติตามกฎหมายและระเบียบปฏิบัติต่าง ๆ และระบบการติดตามการแก้ไขต่างๆ
  เพื่อให้การปฏิบัติงานของบริษัทเป็นไปอย่างมีประสิทธิภาพ
  รวมทั้งพิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
  หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

  - การสอบทานรายงานทางการเงิน คณะกรรมการตรวจสอบมีความเห็นว่าการ

  สอบทานรายงานทางการเงินในภาพรวมอยู่ในระดับดีเลิศ
  โดยกรรมการตรวจสอบได้ประเมินความถูกต้องครบถ้วนของงบการเงิน
  การปฏิบัติตามมาตรฐานการบัญชี การเปิดเผยรายการ ตลอดจนผลกระทบที่มีต่องบการเงิน
  รวมทั้งได้สอบทานจดหมายแสดงความรับผิดชอบของฝ่ายจัดการที่มีต่องบการเงิน

  - ความสัมพันธ์กับฝ่ายจัดการ ผู้สอบบัญชี และสายตรวจสอบภายใน
  คณะกรรมการตรวจสอบมีความเห็นว่าความสัมพันธ์กับฝ่ายจัดการ ผู้สอบบัญชี
  และสายตรวจสอบภายในในภาพรวมอยู่ในระดับดีเลิศ
  โดยสอบทานการประเมินของฝ่ายจัดการเกี่ยวกับความเป็นอิสระของผู้สอบบัญชีและสายตรวจสอบภายใน
  พิจารณาคัดเลือก และสอบทานแผนงานตรวจสอบ และพิจารณาคุณภาพงานของผู้สอบบัญชี
  รวมทั้งพิจารณาอนุมัติแต่งตั้ง โยกย้าย หรือเลิกจ้างหัวหน้าสายตรวจสอบภายใน
  พิจารณาอัตรากำลังและงบประมาณ แผนงานตรวจสอบ
  ผลการปฏิบัติงานและติดตามประเด็นสำคัญที่พบจากการตรวจสอบ และของสายตรวจสอบภายใน

  - ข้อมูลข่าวสารและได้รับการฝึกอบรม
  คณะกรรมการตรวจสอบมีความเห็นว่าข้อมูลข่าวสารและได้รับการฝึกอบรมในภาพรวมอยู่ในระดับดีเลิศ
  โดยคณะกรรมการตรวจสอบได้รับข้อมูลข่าวสารและได้รับการฝึกอบรมที่เพียงพอเพื่อให้สามารถรับผิดชอบตามหน้าที่ได้อย่างมีประสิทธิผล
  และได้รับแจ้งข่าวสารที่เป็นระบบและสม่ำเสมอ

  5. การควบคุมภายในและการบริหารความเสี่ยง

5.1 การควบคุมภายใน

คณะกรรมการบริษัทตระหนักว่า ระบบการควบคุมภายในเป็นกลไกสำคัญที่จะสร้าง

ความมั่นใจต่อฝ่ายบริหารในการช่วยลดความเสี่ยงทางธุรกิจ
ช่วยให้ดำเนินธุรกิจอย่างมีประสิทธิภาพโดยมีการจัดสรรทรัพยากรอย่างเหมาะสมและบรรลุเป้าหมายตามที่ตั้งไว้

คณะกรรมการบริษัทได้กำหนดให้คณะกรรมการตรวจสอบทำหน้าที่ในการกำกับดูแลให้ระบบการควบคุมภายในของบริษัท
ทั้งด้านการเงิน การดำเนินงาน
มีความเหมาะสมและมีประสิทธิภาพรวมถึงการดูแลให้บริษัทมีการปฏิบัติตามข้อกำหนดและกฎหมายที่เกี่ยวข้อง
การดูแลมิให้เกิดความขัดแย้งทางผลประโยชน์ การทำรายการเกี่ยวโยง
ตลอดจนการติดตามควบคุมดูแลการดำเนินงานของบริษัทย่อย
การนำทรัพย์สินของบริษัทและบริษัทย่อยไปใช้ประโยชน์ในทางมิชอบหรือไม่มีอำนาจ
รวมทั้งช่วยปกป้องคุ้มครองทรัพย์สินไม่ให้รั่วไหล สูญหายหรือจากการทุจริตประพฤติมิชอบ
โดยบริษัทได้จัดให้มีกลไกการตรวจสอบและถ่วงดุล
โดยมีสายตรวจสอบภายในซึ่งมีความเป็นอิสระทำหน้าที่ในการตรวจสอบ
และประเมินประสิทธิภาพและความเพียงพอของการควบคุมภายในในการปฏิบัติงานของทุกหน่วยงานทั้งของบริษัท
และบริษัทในเครือ เพื่อให้การดำเนินงานด้านต่างๆของบริษัทมีระบบการควบคุมภายในที่เหมาะสม
ซึ่งสายตรวจสอบภายในได้ปฏิบัติหน้าที่ตามมาตรฐานการปฏิบัติงานวิชาชีพตรวจสอบภายใน(International
Standards for the Professional Practice of Internal Auditing:IIA)
ตามหลักของCOSO(The Committee of Sponsoring Organizations of the Treadway
Commission ) ได้อย่างมีประสิทธิภาพตามที่ได้รับมอบหมายจากคณะกรรมการตรวจสอบ
และรายงานผลการตรวจสอบต่อคณะกรรมการตรวจสอบเพื่อสั่งการและให้ความเห็นเพิ่มเติม
โดยคณะกรรมการตรวจสอบจะนำรายงานผลการตรวจสอบเสนอต่อที่ประชุมคณะกรรมการบริษัทเพื่อทราบหรือให้ความเห็นเป็นประจำทุกเดือน
โดยรายงานผลการตรวจสอบดังกล่าวฝ่ายจัดการของบริษัท
และบริษัทในเครือจะนำไปพิจารณาดำเนินการ
เพื่อปรับปรุงแก้ไขในเรื่องต่างๆที่เกี่ยวข้องตามความเหมาะสม
และจัดให้มีระบบติดตามในการดำเนินการของบริษัทเป็นอย่างมีประสิทธิภาพ
รวมทั้งจัดให้คณะกรรมการบริษัทมีการประเมินความเพียงพอของระบบการควบคุมภายในอย่างน้อยปีละหนึ่งครั้ง
โดยสายตรวจสอบภายในได้แบ่งแยกหน้าที่ความรับผิดชอบให้ครอบคลุมภารกิจที่ได้รับมอบหมาย 4
ด้านดังนี้

  1) การตรวจสอบการบริหารจัดการ

  2) การตรวจสอบการปฏิบัติตามข้อกำหนด

  3) การตรวจสอบการปฏิบัติงาน

  4) การตรวจสอบด้านระบบคอมพิวเตอร์

โดยในปี 2551/2552 ที่ประชุมคณะกรรมการบริษัทและคณะกรรมการตรวจสอบ

ได้กำหนดให้มีการประเมินความเพียงพอของระบบการควบคุมภายในของบริษัทตามแนวทางของ

ตลาดหลักทรัพย์แห่งประเทศไทย
โดยการพิจารณาความเพียงพอของระบบการควบคุมภายในด้านต่างๆ ได้แก่
ระบบการควบคุมภายในด้านบริษัทและสภาพแวดล้อม ด้านการบริหารความเสี่ยง
ด้านการควบคุมการปฏิบัติงานของฝ่ายจัดการ ด้านระบบสารสนเทศและการสื่อสารข้อมูล
รวมถึงการควบคุมตรวจสอบว่ามีระบบการควบคุมภายในที่เพียงพอ
และเหมาะสมต่อการดำเนินธุรกิจของบริษัทหรือไม่
ซึ่งที่ประชุมคณะกรรมการบริษัทและคณะกรรมการตรวจสอบ
ได้พิจารณาแล้วเห็นว่าระบบการควบคุมภายในที่เกี่ยวข้องกับด้านต่างๆ
ตามที่กล่าวมามีความเพียงพอและเหมาะสม และในปี 2551/2552
บริษัทไม่พบข้อบกพร่องที่มีนัยสำคัญต่อระบบการควบคุมภายในของบริษัท

5.2 การบริหารความเสี่ยง

บริษัท เอ็ม บี เค จำกัด (มหาชน) ให้ความสำคัญกับการบริหารความเสี่ยงอย่างต่อเนื่อง

โดยมีการกำหนดเป็นนโยบายการบริหารความเสี่ยง
ซึ่งมุ่งเน้นการพัฒนาระบบบริหารความเสี่ยงตามแนวทางการกำกับดูแลกิจการที่ดี
และให้มีการบริหารความเสี่ยงทั่วทั้งองค์กรแบบบูรณาการ
โดยดำเนินการอย่างเป็นระบบและต่อเนื่อง โดยคณะกรรมการบริหารความเสี่ยง (Risk
Management Committee : RMC)
ได้มีการติดตามการรายงานผลการบริหารความเสี่ยงเป็นประจำทุกไตรมาส
และมีการทบทวนปัจจัยเสี่ยง

ที่อาจส่งผลกระทบต่อองค์กรเป็นประจำทุกปี สำหรับในปี 2551/2552
ยังคงแบ่งความเสี่ยงที่อาจส่งผลต่อการดำเนินธุรกิจของบริษัทฯ โดยตรง ออกเป็น 5 ด้าน ได้แก่

- ความเสี่ยงด้านกลยุทธ์ (Strategic Risk)
เป็นความเสี่ยงในเชิงกลยุทธ์และนโยบายที่สำคัญของบริษัทฯ
ซึ่งอาจเกิดจากการกำหนดแผนกลยุทธ์และการปฏิบัติตามแผนกลยุทธ์อย่างไม่เหมาะสม
รวมถึงความไม่สอดคล้องกันระหว่างนโยบาย เป้าหมาย กลยุทธ์ โครงสร้างองค์กร
ภาวะการแข่งขัน ทรัพยากร การปฏิบัติตามแผน และสภาพแวดล้อม ทั้งนี้ บริษัทฯ
ได้มีการติดตามในด้านกลยุทธ์และนโยบายต่างๆ ที่สำคัญ
ซึ่งอาจส่งผลกระทบต่อการดำเนินงานขององค์กรอย่างสม่ำเสมอ
เพื่อให้องค์กรบรรลุเป้าหมายในเชิงกลยุทธ์ที่วางไว้

- ความเสี่ยงด้านการดำเนินงาน (Operational Risk)
เป็นความเสี่ยงที่เกิดจากการปฏิบัติงานทุกๆ ขั้นตอน
โดยครอบคลุมถึงปัจจัยที่เกี่ยวข้องกับกระบวนการ อุปกรณ์ เทคโนโลยีสารสนเทศ
บุคลากรในการปฏิบัติงาน ซึ่งอาจส่งผลกระทบต่อการปฏิบัติงานขององค์กรได้ ทั้งนี้ บริษัทฯ
ได้มีมาตรการในการดูแลการดำเนินงานของหน่วยงานต่างๆ
ที่อาจก่อให้เกิดความเสียหายต่อองค์กรได้อย่างต่อเนื่อง
เพื่อให้การปฏิบัติงานเป็นไปอย่างถูกต้องและเหมาะสม

- ความเสี่ยงด้านการเงิน (Financial Risk)
เป็นความเสี่ยงที่เกิดจากความไม่พร้อมในเรื่องงบประมาณ ปัญหาทางการเงิน
รวมทั้งความเสี่ยงที่ส่งผลกระทบต่อผลการดำเนินงานและฐานะการเงินขององค์กร โดยบริษัทฯ
ได้คำนึงถึงการจัดหาแหล่งเงินทุนให้เพียงพอและทันเวลาอยู่เสมอ
เพื่อลดความเสี่ยงที่อาจกระทบต่อการลงทุนต่างๆ ของบริษัทฯ ได้

  - ความเสี่ยงด้านการปฏิบัติตามกฎระเบียบ (Compliance Risk)
  เป็นความเสี่ยงที่เกิดจากการไม่สามารถปฏิบัติตามกฎระเบียบ หรือกฎหมายที่เกี่ยวข้องได้
  หรือกฎระเบียบ หรือกฎหมายที่มีอยู่ไม่เหมาะสม หรือเป็นอุปสรรคต่อการปฏิบัติงาน ทั้งนี้ บริษัทฯ
  ได้คำนึงถึงการปฏิบัติตามกฎระเบียบ ทั้งภายในและภายนอกองค์กร รวมถึงกฎหมายต่างๆ ที่สำคัญ
  โดยได้มีการดูแลและตรวจสอบให้มีการดำเนินการให้สอดคล้องและเป็นไปในแนวทางตามกฎระเบียบและกฎหมายต่างๆ
  ที่เกี่ยวข้องอย่างเคร่งครัด

- ความเสี่ยงด้านความปลอดภัย (Hazard Risk)
เป็นความเสี่ยงที่อาจส่งผลกระทบในด้านความปลอดภัยในชีวิตและทรัพย์สินขององค์กร
ซึ่งอาจมีสาเหตุทั้งจากปัจจัยภายในและปัจจัยภายนอก ซึ่งบริษัทฯ
ได้มีนโยบายและมาตรการด้านการรักษาความปลอดภัยอย่างเข้มงวด เพื่อป้องกันความเสี่ยงดังกล่าว
ซึ่งอาจส่งผลเสียหายต่อบริษัทฯ ได้

สำหรับในด้านการลงทุนในโครงการต่างๆ คณะกรรมการบริหารความเสี่ยง (RMC)
ได้กำหนดให้การขออนุมัติงบลงทุนในโครงการที่มีวงเงินตั้งแต่ 5 ล้านบาทขึ้นไป
จะต้องมีการวิเคราะห์ความเสี่ยงประกอบการขออนุมัติจากคณะกรรมการที่เกี่ยวข้องทุกครั้ง ทั้งนี้
เพื่อเป็นการป้องกันความเสี่ยงในด้านการลงทุนต่างๆ ของบริษัทฯ ด้วย

นอกจากนี้ ในปี 2551/2552 ได้มีการบริหารความเสี่ยงเชื่อมโยงไปถึงบริษัทในเครือด้วย ได้แก่
การพัฒนาระบบบริหารจัดการบริษัทในเครือให้มีมาตรฐานเดียวกับบริษัทแม่
โดยอยู่ระหว่างดำเนินการตามแผนงาน เพื่อเป็นการปรับปรุงและพัฒนาระบบงานต่างๆ
ของบริษัทในเครือให้เป็นระบบและมีมาตรฐานยิ่งขึ้นต่อไป

  6. จริยธรรมและจรรยาบรรณ

คณะกรรมการบริษัทอยู่ระหว่างปรับปรุงคู่มือจริยธรรมของธุรกิจและจรรยาบรรณของกรรมการ
ผู้บริหาร และพนักงาน ตามที่คณะกรรมการบริษัทได้มีมติให้ปรับปรุงเพิ่มเติม เพื่อให้กรรมการ
ผู้บริหารและพนักงานทุกคนของบริษัทและบริษัทในเครือใช้เป็นแนวทางในการปฏิบัติงานด้วยความซื่อสัตย์สุจริต
และเที่ยงธรรม เพื่อให้การดำเนินธุรกิจบรรลุวัตถุประสงค์
โดยคำนึงถึงความรับผิดชอบต่อผู้มีส่วนได้เสียทุกกลุ่ม ได้แก่ ผู้ถือหุ้น ลูกค้า คู่ค้า/คู่แข่ง เจ้าหนี้
พนักงาน สังคม ชุมชนและสิ่งแวดล้อม และ เพื่อเป็นการสร้างภาพลักษณ์ที่ดี
อันจะนำมาซึ่งความมั่นคงให้แก่บริษัท อีกทั้ง
เพื่อให้เป็นไปตามนโยบายการกำกับดูแลกิจการที่ดีของบริษัท โดยในปี 2552
คณะกรรมการได้มีการปรับปรุงให้มีความชัดเจน
และให้สอดคล้องกับนโยบายการกำกับดูแลกิจการที่ดีที่ได้มีการปรับปรุงเช่นกัน โดยประกาศ
และจัดทำเป็นคู่มือให้แก่ กรรมการ ผู้บริหาร พนักงานของบริษัทและบริษัทในเครือ
ใช้เป็นแนวทางในการปฏิบัติหน้าที่
โดยพนักงานใหม่จะได้รับการอบรมเรื่องคู่มือจริยธรรมในเบื้องต้นเพื่อสร้างความเข้าใจในการนำไปประพฤติปฏิบัติ
รวมทั้งมีการให้ความรู้และสร้างจิตสำนึกกับทุกคนในบริษัทอย่างสม่ำเสมอและต่อเนื่อง

  7. ความขัดแย้งของผลประโยชน์ และการดูแลเรื่องการใช้ข้อมูลภายใน

คณะกรรมการบริษัทได้มีการกำหนดนโยบายและวิธีการดูแลเพื่อใช้เป็นแนวทางในการปฏิบัติเรื่องความขัดแย้งของผลประโยชน์
โดยการปฏิบัติตามแนวทางของตลาดหลักทรัพย์แห่งประเทศไทย
โดยให้บุคลากรของบริษัททุกคนต้องคำนึงถึงผลประโยชน์สูงสุดของบริษัทในการตัดสินใจดำเนินการต่างๆ

ทางธุรกิจ โดยพิจารณาแก้ไขปัญหาความขัดแย้งของผลประโยชน์อย่างรอบคอบ ยึดหลักความซื่อสัตย์
สุจริต มีเหตุมีผลและเป็นอิสระภายในกรอบจริยธรรมที่ดี
ตลอดจนมีการเปิดเผยข้อมูลอย่างครบถ้วนเพื่อผลประโยชน์ของบริษัทโดยรวมเป็นสำคัญ
ได้มีข้อกำหนดมิให้ผู้ที่มีส่วนได้เสีย
หรือเกี่ยวข้องเข้าร่วมตัดสินใจในเรื่องที่ต้องมีการพิจารณาตัดสินใจอนุมัติต่างๆ
โดยในปีที่ผ่านมาของการประชุมคณะกรรมการบริษัท
หากวาระใดมีการพิจารณาเรื่องที่กรรมการท่านใดอาจมีส่วนได้เสียหรือเกี่ยวข้อง
กรรมการท่านนั้นจะงดออกความเห็นในวาระดังกล่าว
และคณะกรรมการตรวจสอบจะทำหน้าที่พิจารณาให้ความเห็นต่อรายการเกี่ยวโยงหรือรายการที่อาจมีความขัดแย้งทางผลประโยชน์
ก่อนนำเสนอคณะกรรมการบริษัทเพื่อพิจารณาอนุมัติการทำรายการดังกล่าว
รวมทั้งเปิดเผยไว้ในรายงานประจำปี (แบบ 56-1 และ 56-2)

ซึ่งในปี 2551/2552 ไม่มีเหตุการณ์ใดที่เป็นการประพฤติ
หรือปฏิบัติไม่เหมาะสมในเรื่องของความขัดแย้งทางผลประโยชน์

8. การดูแลเรื่องการใช้ข้อมูลภายใน

บริษัทมีนโยบายในเรื่องการใช้ข้อมูลภายในของบริษัทอย่างชัดเจน
โดยได้กำหนดไว้ในนโยบายการกำกับดูแลกิจการที่ดี และจริยธรรมและจรรยาบรรณของบริษัท
โดยห้ามไม่ให้มีการใช้โอกาสหรือข้อมูลที่ได้จากการเป็นกรรมการ ผู้บริหาร
หรือพนักงานในการหาประโยชน์ส่วนตน หรือทำธุรกิจที่แข่งขันกับบริษัทฯ หรือธุรกิจที่เกี่ยวเนื่อง
รวมทั้งไม่ใช้ข้อมูลภายในเพื่อประโยชน์ของตนในการซื้อขายหุ้นของบริษัทฯ
หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัทฯ ได้แก่

8.1 การดูแลการใช้ข้อมูลภายในของบริษัท

กำหนดห้ามมิให้คณะกรรมการ ผู้บริหารหรือหน่วยงานที่ได้รับทราบข้อมูลภายใน
เปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
รวมทั้งห้ามมิให้ใช้ข้อมูลดังกล่าวเพื่อประโยชน์ส่วนตน

8.2 การเปลี่ยนแปลงการถือครองหลักทรัพย์

กำหนดให้คณะกรรมการบริษัท และผู้บริหารรายงานการเปลี่ยนแปลงการถือหลักทรัพย์ต่อ กลต.
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 เป็นประจำทุกปี

  8.3 การซื้อขายหลักทรัพย์ของบริษัท

ห้ามมิให้ซื้อขายหลักทรัพย์ของบริษัทก่อนที่งบการเงินจะเปิดเผยแพร่ต่อสาธารณชน
โดยบริษัทได้จัดให้มีการแจ้งการห้ามซื้อขายหลักทรัพย์ของบริษัทในช่วงเวลาดังกล่าวทุกครั้ง

ซึ่งในปี 2551/2552 ไม่มีเหตุการณ์ใดที่เป็นการประพฤติ
หรือปฏิบัติไม่เหมาะสมในเรื่องของการใช้ข้อมูลภายในของบริษัท

[]

(6) บุคลากร

6.1 จำนวนพนักงาน

ณ วันที่ 30 มิถุนายน 2552 บริษัท เอ็ม บี เค จำกัด (มหาชน) มีพนักงานทั้งสิ้น 512 คน
ประกอบด้วยกรรมการผู้อำนวยการ รองกรรมการผู้อำนวยการ ผู้ช่วยกรรมการผู้อำนวยการ จำนวน
8 คน และ พนักงานอีกจำนวน 504 คน โดยมีจำนวนพนักงานของแต่ละสายงาน ดังนี้

+--------------------+---------------+---------------+---------------+
| สายงาน             | จำนวนพนักงาน   |               |               |
|                    | (คน)*         |               |               |
+--------------------+---------------+---------------+---------------+
|                    | 1 กรกฎาคม     | 1 กรกฎาคม     | 1 กรกฎาคม     |
|                    | 2549 ถึง       | 2550 ถึง       | 2551 ถึง       |
|                    |               |               |               |
|                    | 30 มิถุนายน     | 30 มิถุนายน     | 30 มิถุนายน     |
|                    | 2550          | 2551          | 2552          |
+--------------------+---------------+---------------+---------------+
| 1.                 | 59            | 61            | 80            |
| สำ                 |               |               |               |
| นักกรรมการผู้อำนวยการ |               |               |               |
+--------------------+---------------+---------------+---------------+
| 2. สายกฎหมาย       | 8             | 8             | 9             |
+--------------------+---------------+---------------+---------------+
| 3. สายพัฒนาธุรกิจ     | 77            | 70            | 9             |
+--------------------+---------------+---------------+---------------+
| 4.                 | 92            | 96            | 101           |
| สายการเงินและบริหาร  |               |               |               |
+--------------------+---------------+---------------+---------------+
| 5. สายตรวจสอบภายใน | 14            | 14            | 17            |
+--------------------+---------------+---------------+---------------+
| 6. สายการตลาด      | -             | 7             | 85            |
+--------------------+---------------+---------------+---------------+
| 7. สายปฏิบัติการ      | 204           | 207           | 194           |
+--------------------+---------------+---------------+---------------+

  หมายเหตุ : จำนวนพนักงาน คำนวณจากค่าเฉลี่ยของพนักงานในแต่ปี

  6.2 ค่าตอบแทนแก่พนักงาน (ไม่รวมกรรมการผู้อำนวยการ และผู้บริหารระดับสูง)

หน่วย : บาท

+-----------------+--------------+-----------------+-----------------+
| ค่าตอบแทน        | 1 กรกฎาคม    | 1 กรกฎาคม 2550  | 1 กรกฎาคม 2551  |
|                 | 2549 ถึง      | ถึง              | ถึง              |
|                 |              |                 |                 |
|                 | 30 มิถุนายน    | 30 มิถุนายน 2551  | 30 มิถุนายน 2552  |
|                 | 2550         |                 |                 |
+-----------------+--------------+-----------------+-----------------+
| เงินเดือน โบนัส    | 13           | 151,701,698.05  | 174,027,855.85  |
| และก            | 5,119,333.85 |                 |                 |
| องทุนสำรองเลี้ยงชีพ |              |                 |                 |
+-----------------+--------------+-----------------+-----------------+

  6.3 ค่าตอบแทนอื่นๆ

บริษัทได้จัดสวัสดิการและค่าตอบแทนอื่นๆ นอกเหนือจากเงินเดือน ได้แก่ โบนัส
เงินสมทบกองทุนสำรองเลี้ยงชีพ ค่ารักษาพยาบาล ค่าปฏิบัติงานต่างจังหวัด และค่าล่วงเวลา
เป็นต้น

  6.4 การพัฒนาบุคลากร

บริษัทตระหนักดีว่า
พนักงานทุกคนถือเป็นทรัพยากรที่มีค่าในการที่จะทำให้บริษัทสามารถบรรลุเป้าหมายหรือวิสัยทัศน์
และเป็นบริษัทชั้นนำในการดำเนินธุรกิจที่เติบโตอย่างต่อเนื่อง
บริษัทจึงได้กำหนดนโยบายในการพัฒนาคุณภาพบุคลากรทุกระดับขึ้น
โดยได้ดำเนินการโครงการพัฒนาบุคลากร
โดยมีวัตถุประสงค์เพื่อที่จะพัฒนาทรัพยากรบุคคลทุกระดับของบริษัทให้มีประสิทธิภาพและศักยภาพ
พร้อมกับสนับสนุนให้พนักงานได้ใช้ความรู้ความสามารถของตนเองอย่างเต็มที่
รวมถึงการมีโอกาสก้าวหน้าในหน้าที่การงาน และเติบโตไปพร้อม ๆ กับความสำเร็จขององค์กรด้วย
โดยจัดทำแผนงานการฝึกอบรมพนักงานทั้งภายในบริษัท
และจัดส่งพนักงานเข้ารับการฝึกอบรมภายนอกบริษัทอย่างครอบคลุมทั้งด้านความรู้วิชาการ
ทักษะวิชาชีพ และกิจกรรมด้านอื่นๆ ดังนี้

6.4.1 การพัฒนาระบบงานของการบริหารทรัพยากรบุคคล

ในปี 2551/2552 บริษัทได้พัฒนาและปรับปรุงระบบการบริหารและพัฒนาทรัพยากรบุคคล
ให้มีประสิทธิภาพมากขึ้น
โดยปรับปรุงพัฒนาเครื่องมือพื้นฐานที่สำคัญและจำเป็นสำหรับการบริหารทรัพยากรบุคคลที่ทันสมัย
โดยได้ลงทุนและพัฒนาระบบการบริหารทรัพยากรอย่างต่อเนื่อง ได้แก่
การใช้ซอฟท์แวร์ระบบงานบุคคล (Human Resources Information System)
ที่มีลักษณะเป็นฐานข้อมูลแบบบูรณาการ (Integrated Data Base System)
ที่เชื่อมต่อกับระบบงานของฝ่ายต่างๆ เป็น Enterprise Resources Planning (ERP)
เพื่อประสิทธิภาพในการปฏิบัติงาน การนำ Competency Model
มาใช้ในการปฏิบัติงานของฝ่ายทรัพยากรบุคคล ตั้งแต่การสรรหาและคัดเลือกพนักงาน
การประเมินผลพนักงาน การวางแผนทดแทนตำแหน่ง (Succession Planning)
การวางแผนอาชีพและการสืบทอดตำแหน่ง และการฝึกอบรมพัฒนาพนักงาน เป็นต้น

6.4.2 การพัฒนาทักษะและวิชาชีพของพนักงาน

บริษัทได้วางแนวทางสำหรับการวางแผนและพัฒนาอาชีพของพนักงาน (Career Planning &
Development) ให้ชัดเจนขึ้น
โดยมีการจัดอบรมเพื่อพัฒนาทักษะในการทำงานของพนักงานอย่างสม่ำเสมอ และมีการติดตามผล
หรือวัดผลการเรียนรู้ในแต่ละหลักสูตร เพื่อทบทวนทักษะต่างๆ
ตามความจำเป็นของการอบรมให้กับพนักงานทุกระดับ เช่น

  • การป้องกันวินาศภัย และระงับอัคคีภัย

  • ทักษะในการการสอนงาน (The Coach Club)

  • การบริหารลูกค้าสัมพันธ์ (Customer Relationship Management: CRM)

  • โครงการ Building MBK Culture

  • เทคนิคการสัมภาษณ์งานอย่างมีประสิทธิผล

  • ปรัชญาเศรษฐกิจพอเพียงกับธุรกิจเอกชน

  • เลขานุการมืออาชีพ (Professional Secretary)

  • การพัฒนาประสิทธิภาพรักษาความปลอดภัย

  • การใช้โปรแกรมสำเร็จรูป ของ MS Office โปรแกรมต่างๆ
  ซึ่งมีการจัดห้องเรียนโดยเฉพาะ พร้อมทั้งกำหนดว่าพนักงานในแต่ละระดับต้องเรียนรู้เรื่องอะไร
  ถึงระดับใด เป็นต้น

  6.4.3 การพัฒนาพนักงานระดับผู้บริหาร

สำหรับพนักงานระดับผู้บังคับบัญชา บริษัทมีโครงการที่จะพัฒนาบุคลากรในระดับ

ผู้บังคับบั ญชา เพื่อพัฒนาความเป็นผู้นำ โดยการกำหนดให้ผู้บริหารในระดับบังคับบัญชาต้องได้รับ

การอบรมด้านต่าง ๆ ตามความเหมาะสม เช่น

  • 7 Habits

  • การพัฒนาทักษะการบังคับบัญชา เชิงปฏิบัติ

  • Leadership Program

  • Professional Presentation Skill

  • Brand Management

  • พัฒนาบุคลิกภาพเพื่อความสำเร็จ

  • Competency Concept for Management

  • สัมมนาการจัดการความรู้ (Knowledge Management)

  • การสัมมนาเชิงปฏิบัติการเรื่อง 7 Habits: 7 อุปนิสัยสำหรับผู้ทรงประสิทธิผล

  • การสัมมนาเชิงปฏิบัติการเรื่อง PSDM: Problem Solving & Decision making เป็นต้น

6.4.4 การพัฒนาวัฒนธรรมองค์กร

บริษัทจัดให้มีคณะกรรมการพัฒนาวัฒนธรรมองค์กร
และคณะทำงานส่งเสริมกิจกรรมองค์กรแห่งการเรียนรู้
เพื่อช่วยให้พนักงานตื่นตัวและมีส่วนร่วมในกิจกรรมต่างๆ เป็นกลไกในการขับเคลื่อน
และสนับสนุนให้วิสัยทัศน์ขององค์กรโดยกำหนดเป็น ค่านิยมหลัก (Core Value)
ของบริษัทและได้มีการทำกิจกรรมอย่างสม่ำเสมอ
เพื่อให้ทุกคนในองค์กรยึดถือเป็นแนวทางการปฏิบัติร่วมกัน และส่งผลต่อพฤติกรรมในการแสดงออก
(Behavior)  ที่ถือเป็นมาตรฐานในการบรรลุ เป้าหมาย หรือ วิสัยทัศน์ขององค์กร “
องค์กรแห่งการเรียนรู้ ” นั้นเกิดจากการเรียนรู้ของบุคลากรในทุกระดับ
และมีการถ่ายทอดแบ่งปันความรู้ซึ่งกัน และกันภายในระหว่างบุคลากรควบคู่ไปกับการรับความรู้จากภายนอกโดยมีวัตถุประสงค์ที่สำคัญคือ เอื้อให้เกิดโอกาสในการหาแนวปฏิบัติที่ดีที่สุด
(Best Practices) เพื่อนำไปสู่การพัฒนาและสร้างเป็นฐานความรู้ที่เข้มแข็งขององค์กร
เพื่อให้ทันต่อการเปลี่ยนแปลงและเติบโตได้อย่างยั่งยืนในสภาพการแข่งขันที่รุนแรงทางธุรกิจเพื่อให้เราบรรลุวิสัยทัศน์ขององค์กรและเป็นองค์กรแห่งการเรียนรู้
เราควรมีความเชื่อ ยึดถือในค่านิยมและมีวิธีในการปฏิบัติร่วมกันซึ่งเราเรียกว่า SMOOTH ^(©)
โดยมีความหมาย ดังนี้

  Service Mind = มีจิตบริการ มุ่งเน้นลูกค้าเป็นหลัก

Merit & Integrity = ทำงานโปร่งใส ประพฤติปฏิบัติถูกต้องเหมาะสม ยึดมั่นในหลักคุณธรรม

  Ownership = รักในองค์กร มีจิตสำนึกความเป็นเจ้าของในงานและภาคภูมิในองค์กร

  Openness = พร้อมเปิดใจกว้าง รับฟัง ทำใจเปิดกว้าง สื่อสารเปิดเผยการ

  Teamwork = สร้างทีมงานเด่น เพื่อเป้าหมายเดียวกัน

  High Commitment = เน้นความมุ่งมั่น ทุ่มเท รับผิดชอบต่องานอย่างมีประสิทธิภาพ

  ^(©)Continuous Learning = สร้างสรรค์การเรียนรู้
  ศึกษาและพัฒนาตนเองอย่างต่อเนื่องเป็นระบบกล้าเปลี่ยนแปลง เพื่อให้เกิดการสร้างสรรค์วิธีการ
  ปฏิบัติงานหรือระบบงานใหม่ ๆ เพื่อให้องค์กรเกิดการพัฒนาอย่างไร้ ขีดจำกัด

ทั้งนี้ ระดับหัวหน้างาน นอกเหนือจากต้องยึดถือ ประพฤติ ปฏิบัติตนเป็นแบบอย่างที่ดีตามค่านิยม
SMOOTH^(©) แล้ว ยังกำหนดให้มีค่านิยมเพิ่มเติม สำหรับระดับผู้บังคับบัญชา
เพื่อเป็นแนวทางในการปกครองและบริหารจัดการให้บรรลุเป้าหมายขององค์กรโดยกำหนดค่านิยม
LDP ขึ้น

  Leader of Change = นำการเปลี่ยนแปลง เป็นผู้นำที่มีทัศนคติ วิสัยทัศน์ และเป็นที่ยอมรับ

  Decisiveness = เชื่อมั่น กล้าตัดสินใจ บนพื้นฐานความรู้ เหตุผล และทันต่อสถานการณ์

  People Development = สร้างคนเก่งคนดี พัฒนา เปิดโอกาสให้บุคลากรเติบโตก้าวหน้า

นอกจากนี้ บริษัทยังให้ความสำคัญต่อการพัฒนาบุคลากรให้เป็นคนดี
มีส่วนร่วมในการพัฒนาและช่วยเหลือสังคม ชุมชน และสิ่งแวดล้อม (Corporate Social
Responsibility) โดยยึดหลักนโยบายการกำกับดูแลกิจการที่ดี (Good Corporate
Governance) เป็นกรอบให้ผู้บริหารและพนักงานถือปฏิบัติ

6.4.5 การจัดการความรู้

บริษัทได้มีการจัดตั้ง คณะกรรมการพัฒนาการจัดการความรู้ ซึ่งเป็นตัวแทนมาจากหน่วยงานต่างๆ
และได้มีการกำหนดแผนการดำเนินงาน นับตั้งแต่การระบุประเภทและลักษณะความรู้ที่จะจัดเก็บ
การส่งเสริมให้พนักงานได้ใช้ประโยชน์จากแหล่งที่จัดเก็บความรู้
และคาดว่าการดำเนินการในเรื่องนี้
จะช่วยให้บริษัทได้พัฒนาให้เกิดสังคมแห่งการเรียนรู้อย่างแท้จริง โดยความรู้จะยังคงฝังอยู่กับองค์กร
แม้ว่าพนักงานจะออกจากองค์กร ไปบ้าง และได้รับการถ่ายทอดจากรุ่นหนึ่งไปสู่รุ่นหนึ่ง
และได้รับการพัฒนาให้เพิ่มพูนความรู้มากขึ้นตามลำดับ

6.4.6 การพัฒนาการบริหารค่าตอบแทน

บริษัทได้ทบทวนโครงสร้างเงินเดือน และการพัฒนาปรับปรุงระบบการประเมินผลงานของพนักงาน
โดยเริ่มนำหลักของการประเมินผลแบบ 360 องศามาปรับใช้รวมถึงเตรียมนำ Competency
Model ที่ได้พัฒนามาเป็นส่วนประกอบในการวัดผล นอกเหนือจาก KPI ทั้งในระดับองค์กร
ระดับฝ่าย ระดับแผนกตามลำดับ เพื่อให้การประเมินผลมีประสิทธิภาพ และมีความเป็นธรรมมากที่สุด
และเพื่อให้แน่ใจว่าบริษัทมีโครงสร้างผลตอบแทนที่สามารถแข่งขันได้ในตลาด
บริษัทได้เข้าร่วมในการสำรวจโครงสร้างผลตอบแทนกับบริษัทชั้นนำ
เพื่อนำผลมาพิจารณาปรับปรุงโครงสร้างผลตอบแทนตามความเหมาะสม
รวมทั้งมีการมอบเข็มรางวัลพนักงานที่ทำงานกับบริษัทมานาน (Service Award)

นอกจากนี้ บริษัทได้มีโครงการที่จะดำเนินการในเรื่อง คุณภาพชีวิตในการทำงาน (Quality of
Work Life) ซึ่งจะช่วยสนับสนุนให้เกิด Happy Work Place
เป็นการรักษาสมดุลของชีวิตการทำงานและชีวิตส่วนตัวของพนักงาน
และช่วยทำให้เกิดเป็นสังคมที่น่าอยู่ น่าทำงาน
และช่วยรักษาบุคลากรที่มีคุณภาพให้อยู่กับบริษัทได้นานที่สุด

6.4.7 การปฐมนิเทศ

บริษัทจัดให้มีการปฐมนิเทศกับพนักงานใหม่ เพื่อให้ทราบถึงวิสัยทัศน์ พันธกิจ ของบริษัท
และสิทธิประโยชน์ต่างๆ ลักษณะธุรกิจต่างๆของบริษัท และบริษัทในเครือ
รวมทั้งความรู้ต่างๆที่พนักงานใหม่ควรทราบ

  6.4.8 พัฒนาทางด้านสิ่งแวดล้อมความเป็นอยู่

บริษัท
ได้สนับสนุนให้พนักงานจัดตั้งชมรมกิจกรรมต่างๆโดยให้มีคณะกรรมการสวัสดิการเป็นผู้กำกับดูแลและได้มีการสำรวจความคิดเห็นพนักงาน
และนำข้อมูลไปใช้ประกอบเพื่อกำหนดนโยบายคุณภาพชีวิตการทำงาน
และปรับใช้แนวทางของระบบการบริหารจัดการคุณภาพชีวิตการทำงาน (Management System
Quality of Working Life) ภายในบริษัท